17 Lokasi Menarik Untuk Dikunjungi Di Pulau Jeju, Korea Selatan

Nota Editor: 17 lokasi menarik di Pulau Jeju ini telah disediakan oleh Sakinah Omar di dalam Bahasa Inggeris khas untuk diterbitkan di Vocket. Vocket berbesar hati menterjemahkannya semula ke Bahasa Melayu.

Sakinah merupakan satu-satunya pelajar Malaysia yang kini sedang belajar di Pulau Jeju, Korea Selatan. Semoga perkongsian ini dapat membantu anda menyusun itinerari sebelum berangkat ke Korea Selatan.

Yongmeori Coast merupakan tebing tinggi di sepanjang laluan tepi laut. Tebing dengan jaluran semulajadi di permukaannya ini terhasil daripada hakisan angin sejak ribuan tahun hingga membentuk tebing yang curam dan berjalur, menjadikan kawasan ini lokasi yang digemari oleh pencinta alam semula jadi.

Para pelawat berpeluang untuk melihat Duyung Pulau Jeju yang dikenali juga sebagai ‘Haenyo’ yang menjual hasil tangkapan mereka seperti gamat, sotong dan hasil laut di sepanjang pesisir pantai di sini.

Walaubagaimana pun, kawasan ini ditutup kepada pelawat sewaktu cuaca buruk dan ketika air pasang.

Gunung Hallasan terbentuk daripada letusan volcano di Pulau Jeju dan sering dianggap mewakili pulau itu sendiri. Di kalangan masyarakat tempatan ‘Hallasan’ adalah Jeju dan Jeju adalah ‘Hallasan’.

Merupakan gunung tertinggi di Korea Selatan, terdapat 368 gunung-gunang yang lebih kecil dan rendah di sekeliling Gunung Hallasan yang dipanggil Oreums (puncak gunung).

Lawatan ke sini adalah percuma dan tiada bayaran masuk dikenakan kepada para pendaki di gunung ini. Walaubagaimanapun, pendakian di Gunung Hallasan hanya dibenarkan pada siang hari dan pendaki dikehendaki turun semula sebelum matahari terbenam.

Meskipun Gunung Hallasan yang setinggi 1950m adalah yang tertinggi di Korea, ia adalah gunung yang mudah untuk didaki. Kebanyakan pendaki berjaya sampai ke puncak dan turun semula dalam masa sehari.

Para pendaki akan dihidangkan dengan pemandangan tasik daripada kawah gunung dan pemandangan di sekitar pulau Jeju yang menakjubkan dari puncak gunung ini.

Gunung Sanbangsan terbentuk daripada aktiviti letusan gunung berapi aktif pada kira-kira 700,000 hingga 800,000 tahun dahulu.

Makna bagi ‘Sanbang’ itu sendiri bermaksud gua dia dalam gunung kerana di gunung ini terdapat gua yang terletak pada ketinggian 150 daripada aras laut selain menyajikan pemandangan yang indah.

Penanaman bawang putih dan bawang merah dijalankan secara meluas di sekitar pergunungan Sanbangsan.

Seopjkoji merupakan teluk yang terletak di sebelah timur Pulau Jeju, berhampiran dengan Seongsan Ilchulbong dan Pulau Udo.

Seopjikoji menyajikan pemandangan yang indah di sepanjang pesisir pantai di sini terutama di musim bunga. Berbeza dengan kawasan teluk lain di Pulau Jeju, Seopjikoji terbentuk daripada debu gunung berapi berwarna merah yang dipanggil ‘songyi’.

Seopjikoji telah dijadikan antara lokasi kegemaran bagi penggambaran drama dan filem Korea antaranya drama popular Korea ‘All-in’.

Juga dikenali sebagai Seongsan Sunrise Peak, lokasi ini telah diiktiraf antara 7 keajaiban dunia dan merupakan tapak warisan pertama di Korea yang di iktiraf UNESCO bersama dengan Manjanggul Lava Tunnel.

Seongsan Ilchulbong muncul di permukaan lautan selepas letusan gunung berapi lebih 100,000 tahun dahulu. Terletak di hujung timur Pulau Jejudo, terdapat kawah yang besar di puncak gunung Seongsan Ilchulbong Peak.

Keluasan kawah adalah 600m lebar dan 90m tinggi. Dikelilingi oleh 99 batu tajam di sekitarnya menjadikan kawah ini kelihatan seperti mahkota semulajadi yang menarik.

Sangumburi adalah satu lagi kawah yang terbentuk dari letusan volcano. Tidak seperti Hallasan dan Songsan Ilchulbong, Sangumburi meletus dengan pantas tetapi tidak mengeluarkan lava dan debu yang banyak. Pembentukan kon juga adalah kurang di sekelilingnya.

Fenomena ini digelar maru di Korea dan Sangumburi adalah satu-satunya yang terdapat di negara ini. Masa terbaik untuk mengunjungi lokasi ini adalah di musim musim luruh dan musim sejuk. Bayaran masuk ke sini adalah 6000won.

Jusangjeolli Cliffs terbentuk antara 250,000 ke 140,000 tahun lalu apabila gunung berapi Hallasan masih aktif.

Menurut ahli kaji bumi, sewaktu tempoh Pleistocene Period (Pleistocene Period), cecair lava yang mengalir daripada gunung yang sedang meletus telah meluncur ke laut. Sebaik saja lava ini menyentuh permukaan air yang sejuk, ia menjadi keras dan membeku.

Apa yang menarik tentang batu-batuan di sini adalah bentuk heksagon yang hampir sempurna di setiap sudut seperti ditempa dengan tangan. Malahan bentuk heksagon di Giant’s Causeway di Utara Ireland juga tidak sesempurna bentuk heksagon yang terdapat di sini.

Tak jauh daripada Jusangjeolli Cliff terdapat air terjun yang terkenal di Pulau Jeju iaitu Cheonjeyeon Waterfall.

Merupakan air terjun 3 tingkat yang terletak di Jungmun, tingkat pertama daripada air terjun ini mengalir daripada bumbung gua. Meskipun kelihatan cetek, kedalaman air di sini adalah 22 meter. Oleh itu para pelawat tidak dibenarkan untuk berenang di air terjun ini.

Manjanggul Cave merupakan terowong lava paling menarik di dunia. Terbentuk sejak 2.5 juta tahun dahulu, terowong ini kaya dengan berbagai bentuk batuan seperti stalagmite yang panjang dan lorong yang terbentuk daripada lava letusan gunung berapi.

Panjang terowong ini adalah 14,422m. Namun begitu hanya 1km daripadanya dibuka kepada para pelawat. Terdapat satu gua di sini yang mana di dalamnya terdapat seketul batu berbentuk penyu (Turtle Stone) yang berbentuk seperti Pulau Jeju.

Pelawat dinasihatkan membawa baju sejuk sewaktu berkunjung ke sini kerana suhu di dalam terowong yang rendah dan sejuk. Pemakaian kasut yang sesuai juga penting bagi mengelakkan anda terjatuh sewaktu meneroka terowong yang licin dan gelap.

Pantai Woljeong merupakan salah satu daripada pantai yang berpasir putih bersih di Pulau Jeju. Kunjungan ke pantai ini pada ketika matahari memancar terang memberikan pemandangan menarik terutama kepada warna air laut.

Menghidangkan pemandangan menarik terutama bagi mereka yang gemar mengambil gambar, di pantai ini juga terdapat banyak café di sepanjang jalan pesisir pantai. Dari pantai ini anda akan dapat melihat kincir angin dan pemandangan kawasan luar bandar yang menarik.

Terletak berhampiran Seongsan Ilchulbong, Pulau Udo boleh dikunjungi dengan menaiki feri selama 15 minit dari Seongsan Port ke pulau ini.

Tambang feri adalah 5500won untuk 2 hala. Aktiviti yang boleh dilakukan di pulau ini adalah menunggang basikal, ATV atau anda juga boleh mengambil tour 1 hari dengan bas.

Meluangkan masa selama 1 hari sudah cukup untuk anda menjelajah ke seluruh pulau ini. Tarikan utama di pulau Udo adalah pantainya yang cantik, Seobin Baeksa yng sering dipaparkan di dalam filem, pasir jerlus, tradisi menyelam tanpa peralatan oleh penyelam wanita tempatan dan juga warisan sejarah.

Jeju National University merupakan satu daripada 3 universiti yang terdapat di Pulau Jeju. JNU terkenal sebagai lokasi yang menarik untuk dilawati di musim bunga sakura (akhir Mach hingga awal April).

Di pintu masuk ke JNU telah ditanam dengan pokok sakura sepanjang 500 meter menjadikan pemandangan di sini sangat menarik apabila bunga-bunga sakura mula berkembang.

Haenyeo merujuk kepada penyelam wanita yang boleh menyelam tanpa menggunakan tangki oksigen dan peralatan menyelam untuk menangkap ikan, ketam, rumpai laut, kerang dan karangan laut.

Haenyeo boleh menyelam sehingga ke kedalaman 20 meter dengan hanya memakai goggles dan mengikat tiub berbentuk bulat seperti bola dikeliling pinggangnya untuk memberikan imbangan sewaktu menyelam. Bakul turut dibawa bersama untuk mengisi hasil tangkapan. Wanita yang terlibat di dalam aktiviti begini boleh ditemui di beberapa lokasi di sekitar Pulau Jeju.

Baca : Kisah Haenyeo, Wanita Tua Korea Yang Boleh Menyelam Umpama Duyung

Terletak di Mr Halla di Jeju, Seongeup Folk Village adalah pekan kecil yang memaparkan budaya unik di pulau ini seperti batu hitam dari gunung berapi yang bersepah di sekitar sini dan diletakkan juga di rumah penduduk tempatan.

Salah satu daripada batu hitam ini telah diukir dengan patung harubangs, iaitu patung seorang lelaki tua. Sebatang pokok yang terdapat di tengah-tengah perkampungan ini juga dipercayai berusia ratusan tahun.

Jalan paling misteri di Pulau jeju atau dikenali juga sebagai Dokkaebi Road terletak di kaki gunung. Dipanggil sebagai jalan misteri kerana apa saja objek termasuk kereta dan bas boleh bergerak ke arah bukit meskipun enjin telah dimatikan dan gear diletak pada mod Neutral.

Bagi cecair pula, ia akan mengalir mendaki bukit dan bukannya mengalir ke bawah seperti mana ditempat lain. Hakikatnya ini bukanlah magik tetapi disebabkan oleh ilusi optikal dan suasana di sekeliling yang menjadikan mereka yang berada di sini melihat semua objek bergerak ke arah bukit, meskipun sebenarnya objek tersebut bergerak menurun.

Ladang buah oren adalah satu lagi perkara yang sangat sinonim dengan Pulau Jeju. Penanaman buah oren dijalankan di serata Pulau Jeju dan hampir semua rumah di pulau ini memiliki ladang oren sendiri.

Malahan jika anda ke sini, anda boleh berpeluang melihat pokok oren di tengah-tengah bulatan jalan (roundabout!) Ada beberapa jenis buah oren tetapi yang paling terkenal di sini adalah Halabong. Dan buah-buah oren ini juga dijadikan coklat oleh orang-orang di sini.

Airterjun Jeongbang adalah satu-satunya airterjun di Asia yang terus terjun ke laut. Terletak di bandar Seogwipo, bayaran masuk ke kawasan air terjun ini adalah 2000won.

Rupanya banyak lokasi menarik yang boleh diterokai di Pulau Jeju terutama bagi mereka yang suka menikmati keindahan dan keunikan alam.

Pastinya ramai yang teringin ke Pulau Jeju dan merasai sendiri pengalaman berada di lokasi-lokasi menarik di atas. Kini bolehlah anda mula survey hotel bajet yang terdapat di Pulau Jeju pula.

Baca lagi: Apabila Laut Di Korea Selatan Ini Terbelah 2, Ramai Yang Teruja!

//
LIKE dan FOLLOW Vocket di Facebook serta Instagram


BMW Malaysia Catat Penjualan Kereta Tertinggi Sepanjang 2018

Jenama BMW sememangnya jenama yang tidak perlu diperkenalkan lagi dalam pasaran Malaysia. Disebalik harga penjualannya yang premium dalam menawarkan kereta mewah, jenama ini sekali lagi berjaya memperoleh rekod penjualan tertinggi di Malaysia pada tahun 2018.

Untuk pengetahuan, peningkatan penjualan BMW terus meningkat bermula tahun 2011 sehingga 2018 dimana setiap tahun BMW Group Malaysia konsisten dalam memperoleh jumlah penjualan tertinggi.

Berdasarkan laporan BMW Group Malaysia berjaya menjual sebanyak 14,338 unit kereta melalui jenama BMW, MINI serta BMW Motorrad. Pencapaain yang diperoleh ini memperlihatkan BMW Malaysia berjaya meningkatkan jualan sebanyak 13% berbanding tahun 2017.

Difahamkan pengenalan 12 model baru antara yang memain peranan penting dalam meningkatkan jualan. Model yang paling menerima jumlah tempahan tertinggi adalah BMW X5 xDrive40e dengan 2,900 unit diikuti dengan BMW 330e M Sport sebanyak 2,149 unit.

Melihat kepada kejayaan yang diperoleh, BMW Group Malaysia komited untuk memperkenalkan lebih banyak lagi model kereta elektrik buat para pengguna serta meningkatkan jualan pada tahun-tahun mendatang.


BMW Malaysia Perkenalkan Generasi Terbaru 330e M Sport Dengan Harga RM264,613

Mula diperkenalkan generasi lalu dengan penawaran plug-in hybrid, model ini nampaknya berjaya mendapat sambutan di Malaysia serta diteruskan BMW menerusi generasi G20 yang terbaru.

Menerusi pelancaran BMW 330e M Sport terbaru, BMW nampaknya telah menawarkan beberapa perubahan terbaru khususnya dari segi rekaan serta peningkatan jarak pemanduan menggunakan elektrik.

Dari segi rekaan, model ini berkongsi rekaan yang hampir sama seperti BMW 330i menerusi perkongsian siri yang sama. Enjin yang disertakan juga dilihat masih lagi dikekalkan daripada generasi lalu iaitu B48 2.0 turbo empat slinder yang mampu menghasilkan 248 kuasa kuda dan 420Nm tork.

Jarak pemanduan menggunakan elektrik nampaknya telah dipertingkatkan sebanyak dua kali ganda berbanding generasi lalu dimana model terbaharu ini mampu bergerak sejauh 60km berbekalkan 12.0 kWh bateri. Lebih menarik, bateri yang disertakan mampu menyokong had kelajuan maksimum sehingga 140km/h.

Turut ditawarkan bersama adalah waranti selama lima tahun atau 100,000km pemanduan yang mana terdahulu buat para pengguna. Waranti bagi bateri juga turut ditawarkan sehingga lapan tahun atau 160,000 pemanduan. Para pengguna juga diberi pilihan untuk melanjutkan tempoh waranti sepanjang penggunaan.

BMW 330e M Sport terbaru sedia ditawarkan pada harga sekitar RM264,613 ketika ini bersempena dengan pemasuhan cukai kereta sehingga 31 Disember 2020.

Turut dilancarkan bersama BMW 330e M Sport plug-in hybrid adalah BMW M340i xDrive. Hadir dengan enjin yang lebih besar, model ini disasarkan buat mereka yang mahukan lebih kuasa menerusi siri 3-series BMW dengan penawaran 382 kuasa kuda dan 500Nm tork.

Dari segi kuasa pecutan, BMW M340i nampaknya cuma memerlukan 4.4 saat untuk memecut dari 0-100km/h. Had kelajuan maksima bagi model ini mula direkodkan pada 250km/h. BMW M340i sedia untuk dimiliki dengan harga RM402,354 sehingga 31 Disember 2020.

Pada bulan lalu, pihak BMW telah melancarkan generasi baharu BMW M3 dan M4 dengan penyertaan kidney grill yang lebih besar.

BMW Perkenalkan Generasi Baharu M3 Dan M4 Dengan ‘Kidney Grill’ Yang Lebih Besar

Amuk Geng ‘Food Delivery’, Pemandu BMW Dipukul Dan Dikejar Penunggang Motosikal

Tonton Perlumbaan ‘Drag’ Antara Proton X50, BMW X1 Dan Honda HR-V


BMW Memperkenalkan Z4 M40i Roadster Edisi Pertama Secara Rasmi

Setelah sekian lama, akhirnya jenama kereta popular dari Jerman, BMW mengumumkan secara rasmi kereta model Z4 M40i Roadster di Pebble Beach Concours d’Elegance Califiornia Amerika Syarikat.

Z4 M40i sport ini dilengkapi dengan lampu hadapan adaptive LED, cermin sisi bewarna hitam dan dwi warna, double-spoke Rim tayar bersaiz 19-inci. Untuk rekaaan dalaman kereta ini, anda boleh melihat masih yang tampak mewah dengan penggunaan kulit yang premium pada kerusi kereta ini. Seterusnya mereka turut melengkapkan model ini bersama sistem BMW Live Cockpit Profession daripada jenama Harmon Kardon.

Menggunakan enjin twin-turbo 3.0-liter inline berpeluang membolehkan model ini memecut selaju 96 km/h dalam jangka masa empat saat. Model ini turut dilengkapi dengan aksesori dan komponen lengkap daripada M Sport serta tune daripada M-tuned.


BMW Motorrad Malaysia Perkenalkan C 400 GT Dengan Harga RM48,500

BMW Motorrad Malaysia perkenalkan dua model baharu iaitu C 400 X dan C 400 GT. Untuk pengetahuan anda, dua model ini dipasang di BMW China dan ianya sangat sesuai untuk dijadikan kenderaan harian untuk bandar.

Bagi model C 400 X, ia hadir dengan 3 pilihan warna iaitu putih, biru dan hitam, manakala model C 400 GT hadir dengan 3 pilihan warna juga iaitu kelabu, hitam dan putih.

Jika anda ingin mendapatkan motosikal ini, harga bagi model C 400 X adalah RM44,500 manakala untuk model C 400 GT akan dijual pada harga RM48,500 sahaja. Untuk maklumat lanjut, anda boleh ke laman Facebook BMW Motorrad Malaysia.


BMW Mulai Batalkan Caj Langganan Apple CarPlay Buat Para Pengguna

Umum tahu penyediaan sistem media di dalam kereta membolehkan anda mendapat sedikit hiburan melalui penyertaan radio atau sambungan kepada aplikasi penstriman muzik terkini.

Penyediaan infotainment system ini seringkali ditawarkan secara percuma namun tidak bagi jenama BMW sebelum ini. Melalui pengenalan Apple CarPlay pada kereta BMW, jenama ini telah mengenakan caj langganan kepada para pengguna bermula Julai lalu.

Baru sahaja pelan langganan dijalankan selama lima bulan, BMW pada bulan ini mulai membatalkan caj langganan dalam memberi keselesaan dan kemudahan buat kesemua penggunannya.

Pembatalan caj langganan ini turut dijalankan secara serentak di beberapa negara termasuk Amerika Syarikat, Australia serta Malaysia. Malah, pihak BMW Malaysia turut mengesahkan pembatalan langganan Apple Car Play.

Untuk pengetahuan, caj langgan Apple Car Play sebelum ini adalah sebanyak RM5 bagi tempoh percubaan sebulan, RM513 untuk tempoh setahun dan RM799 untuk tiga tahun langganan. Para pelanggan juga turut ditawarkan dengan pakej seumur hidup dengan harga RM1,899.

Pihak BMW mengatakan alasan caj langganan yang dikenakan sebelum ini adalah disebabkan sambungan sistem media BMW bersama platform Apple yang kompleks.

Pelan ini yang dibuat ini mungkin menguntungkan pengguna BMW yang belum pernah melanggan walau bagaimanapun buat mereka yang melanggan, pihak BMW tidak akan menawarkan sebarang bayaran balik setakat ini.

Sekitar Jun lalu, BMW telah memperkenalkan model M850i. Turut dikongsikan kekecewaan lelaki ini yang buang kereta BMW kerana tidak mendapat kereta Jaguar.

BMW Perkenalkan ‘8 Series Gran Coupé’ Dengan Enjin V8 Dwi-Turbo

Kecewa Tidak Dapat Kereta Jaguar, Lelaki Ini Buang BMW Ke Dalam Sungai


BMW Muncul Jenama Pertama Tawarkan Teknologi Kunci Kereta Digital Bersama Apple

Selang seminggu selepas Apple mengumumkan kerjasama bersama syarikat BMW, jenama ini nampaknya tidak menunggu lama dalam menawarkan teknologi kunci kereta digital menerusi kemas kini terbaru aplikasi BMW Connected.

Menerusi gabungan teknologi dua syarikat ini, para pengguna BMW berpeluang ‘menyimpan’ kunci kereta mereka secara digital menggunakan Apple Wallet. Dalam erti kata lain, menghidupkan kereta BMW selepas ini boleh diakses menggunakan iPhone dan Apple Watch sahaja.

Bukan itu sahaja, BMW Digital Key membolehkan pengguna lock dan unlock kereta hanya dengan merapatkan iPhone pada pemegang pintu kereta serta menghidupkannya dengan meletak iPhone pada tempat meletak telefon di dalam kereta. Mudah bukan?

Teknologi terbaru ini sedia ditawarkan buat pengguna iPhone XR, XS serta model-model terbaru begitu juga dengan Apple Watch Series 5. Model kereta yang menyokong BMW Digital Key pula terdiri daripada BMW 1,2,3,4,6,8 series serta X5, X5M, X6, X6M, X7 dan Z4.

Sekiranya anda merupakan pengguna model terbaru Apple dan BMW, teknologi futuristik ini adalah untuk anda.

Terbaharu, Switch telah menawarkan promosi iPhone 11 Pro dan Pro Max dengan diskaun sehingga RM500. Klik pautan di bawah untuk mengetahui dengan lebih lanjut.

Switch Tawarkan Promosi iPhone 11 Pro Dan Pro Max Dengan Diskaun Sebanyak RM500

Rekaan Apple iPhone 12 Sekali Lagi Tertiris


BMW Perkenalkan ‘8 Series Gran Coupé’ Dengan Enjin V8 Dwi-Turbo

Jenama automotif dari Jerman, BMW baru-baru ini telah memperkenalkan model mewah terbaru mereka iaitu 8 Series Gran Coupe melalui model M850i. Menariknya, model coupe yang diperkenalkan ini hadir dengan empat pintu dan dikhususkan buat mereka yang dambakan keselesaan, eksklusif serta kepantasan.

Dari segi spesifikasi, BMW M850i disertakan dengan enjin V8 twin-turbo dengan keupayaan untuk mencapai 526 kuasa kuda serta memecut 0-100km/h dalam jangka masa 3.9 saat sahaja.

Pengguaan sistem pacuan empat roda pada model terbaru ini sekaligus memberi lebih kestabilan buat pemandu untuk mengawal khususnya ketika memandu pada keadaan yang laju. Dari segi kelengkapan lain, BMW turut memberi menawarkan suspension M Sport yang terbaik untuk pemanduan pantas dan selesa yang boleh dilaraskan.

BMW 8 Series Gran Coupé mula ditawarkan pada harga $87,000 (RM360,876.00) untuk model 840i manakala model M50i hadir dengan harga tertinggi iaitu $123,000 (RM510,204.00) tidak termasuk cukai.


BMW Perkenalkan Generasi Baharu M3 Dan M4 Dengan ‘Kidney Grill’ Yang Lebih Besar

Selepas beberapa bulan hadir dengan teaser, BMW secara rasminya telah melancarkan sports sedan dan coupe generasi terbaru mereka menerusi model BMW M3 dan M4.

Menerusi model yang dilancarkan pada kali ini, BMW nampaknya tampil dengan rekaan yang lebih agresif dan garang. Bahagian hadapan model ini yang tampil dengan kidney grill yang lebih besar antara yang menarik perhatian ramai.

Tidak hanya agresif dari segi rekaan, model ini turut juga tampil garang melalui prestasi yang ditawarkan. Terdapat dua varian ditawarkan menerusi enjin S58 twin turbo dimana model M3 dan M4 bakal dikuasakan dengan 473 kuasa kuda beserta 406Nm tork membolehkan para pengguna memecut 0-100km/h dalam tempoh 4.1 saat.

Buat anda cintakan kelajuan dan mahukan prestasi BMW turut menawarkan Competition buat M3 dan M4 yang mampu menghasilkan 503 kuasa kuda dan 479Nm tork dengan kuasa pecutan 0-100km/h dalam tempoh 3.8 saat sahaja.

Dari segi harga BMW M3 dan M4 masing-masing ditawarkan dengan harga bermula daripada $70,895 (RM295,526) dan $73,795 (RM307,614) tidak termasuk cukai. Sebuah harga yang premium bagi sports sedan dan coupe daripada BMW.

Ikuti kisah wanita ini yang dilayan bagai ‘bos’ oleh pemandu BMW sewa sekaligus mengajarkan beliau erti bekerja dengan ikhlas.

Dilayan Bagai ‘Bos’ Oleh Pemandu BMW Sewa, Wanita Ini Belajar Erti Bekerja Dengan Ikhlas

BMW Muncul Jenama Pertama Tawarkan Teknologi Kunci Kereta Digital Bersama Apple


BMW Perkenalkan Model Terbaru M135i Dengan 302 Kuasa Kuda

Penawaran kereta hothatch semakin mendapat tempat dikalangan pengguna. Rekaannya yang kompak serta enjinnya yang berkuasa tinggi antara yang membuatkan orang ramai mengimpikannnya.

Terbaru, BMW pada kali ini telah memperlihatkan model terbaru daripada 1 Series keluaran mereka yang dengan sentuhan M Performance dimana model ini tampil lebih sporty. Model ini turut dilengkapkan dengan beberapa bahagian daripada material carbon fiber.

THE 1 you waited for. The all-new BMW 1 Series. #THE1 #BMW #1Series __ BMW M135i xDrive 5-door: Fuel consumption in l/100 km (combined): 7.1 – 6.8. CO2 emissions in g/km (combined): 162 – 155. The values of fuel consumptions, CO2 emissions and energy consumptions shown were determined according to the European Regulation (EC) 715/2007 in the version applicable at the time of type approval. The figures refer to a vehicle with basic configuration in Germany and the range shown considers optional equipment and the different size of wheels and tires available on the selected model. The values of the vehicles are already based on the new WLTP regulation and are translated back into NEDC-equivalent values in order to ensure the comparison between the vehicles. [With respect to these vehicles, for vehicle related taxes or other duties based (at least inter alia) on CO2-emissions the CO2 values may differ to the values stated here.] The CO2 efficiency specifications are determined according to Directive 1999/94/EC and the European Regulation in its current version applicable. The values shown are based on the fuel consumption, CO2 values and energy consumptions according to the NEDC cycle for the classification. For further information about the official fuel consumption and the specific CO2 emission of new passenger cars can be taken out of the „handbook of fuel consumption, the CO2 emission and power consumption of new passenger cars“, which is available at all selling points and at https://www.dat.de/angebote/verlagsprodukte/leitfaden-kraftstoffverbrauch.html.

A post shared by  BMW (@bmw) on May 27, 2019 at 1:02am PDT

Dari segi prestasi, BMW M135i dikuasakan oleh enjin 2.0 liter dengan 302 kuasa kuda serta memecut 0-100km/h dalam jangka 4.8 saat. BMW turut menjanjikan pemanduan yang terbaik buat para pemandu melalui teknologi BMW xDrive four-wheel drive system. Model ini turut menyertakan rim 18-inci dan dilengkapkan dengan stereng dengan kemasan alcantara.

Setakat ini masih belum diketahui harga rasmi bagi model BMW M135i ini. Model ini dijangka bakal menjadi pesaing rapat kepada Mercedes-Benz AMG A45 yang menjadi kegilaan ramai.

Baca lagi: Pandang Pertama Mercedes-AMG Model C118 CLA45


BMW Perkenalkan Model Terbaru X6 Dengan Enjin Dwi-Turbo 4.4 Liter V8

Selepas hampir lima tahun BMW X6 generasi kedua dilancarkan, BMW pada minggu ini telah melancarkan model terbaru BMW X6 yang hadir dengan rekaan yang lebih fresh beserta prestasi enjin yang lebih power.

Dari segi rekaan, BMW berjaya membawakan rekaan wajah baru pada X6 disamping mengekalkan ciri sporty pada model ini. Rekaan lampu bahagian depan dan belakang turut diberi kemaskini disamping mengekalkan rekaan ikonik grill hadapan jenama yang berasal dari Jerman ini.

Model terbaru ini turut hadir dengan beberapa variasi model berbeza terdiri daripada dua model petrol serta dua model diesel. Model yang paling berkuasa serta menarik perhatian ramai adalah BMW X6 M50i yang dikuasakan dengan enjin 4.4 liter dwi-turbo V8 dengan 523 kuasa kuda dan 750 Nm tork.

Berdasarkan prestasi enjin yang hebat, tidak hairanlah model crossover SUV ini mampu mencapai kelajuan maksimum sehingga 250 km/h melalui bantuan teknologi BMW xDrive.

Setakat ini masih belum diketahui berapakah harga rasmi yang bakal ditawarkan BMW pada model ini. Namun melihat kepada rekaan serta enjinnya, kami yakin model ini pastinya bakal membuatkan ramai yang terpukau.


17 Panduan Yang Boleh Dijadikan Rujukan Bagi Anda Yang Mahu Travel Ke Maldives

Sebab ramai sangat mintak itinerari dan bajet ke Maldives, here we go.Ini bukanlah bajet backpackers ke Maldives atau ke Maldives dengan hanya RM1K atau Serendah RM1.5K anda boleh ke Maldives. Nan hado dik non.

Disini aku bagi sedikit tips dan panduan untuk sesiapa yang mahu ke Maldives sebab aku dah ke sana sebanyak 3 kali.

Yang aku pasti flight ke Male, Maldives ialah AirAsia, 3 kali dalam seminggu. Hanya terbng pada hari selasa, khamis dan Sabtu. Ini kalau AirAsia tak tukar schedule diorang la.

Perjalanan Male – KL juga sama,hari yang sama. Kebiasaannya waktu depart dari KL ialah 6.55pm dan waktu depart dari Male 8.55pm. Airlines lain tak pasti,tapi maybe ada yang transit.

Paling murah boleh dapat return tickets KL – Male ialah RM750. Perjalanan adalah selama 5 jam. Ada seorang pilot Airasia Male – KL ialah perempuan nama Nadia. Kekeke. Smooth jer landing. Orang pun lawa.

Currency kat Maldives ialah Ruffiya. Aku tak rasa kat Malaysia boleh tukar Ruffiya. Korang tukar dulu RM – USD. Sampai airport Maldives ada satu Bank of Maldives, betul-betul terletak sebelah arrival hall.

Boleh tukar sikit duit kat situ untuk bayar kos pengangkutan korang nanti. Bank akan ambil USD100=MVR1500.

Tapi ada satu kedai cenderahati area depan President Jetty kat Bandar Male dia bagi lagi tinggi okay. Nama kedai City Souvenier. Kat depan kedai dia tu dia tulis Money Changer.

Lepas tu korang masuk dalam, tengok kat meja diorang. Ada satu note RM1 lama yang ada nama Rose & Qila. Hahaa. Gigih nau mencarik. Kali ketiga kitorang pergi sana kitorang dapat rate 16.2 = USD1.

Lepas ni, aku dah deal dengan diorang untuk 16.5 = USD1. Dapat ke tidak tu tidak pasti lah aku.

Kiranya aku tukar sekali je kat bank. Lepas tu aku terus tukar kat Bandar Male.

Walau korang dah tukar ke Ruffiya, simpan la sikit duit USD. Kat sana USD diterima je. Untuk persediaan , activate juga ATM for overseas withdrawal korang.

Duit Ruffiya tu kalau korang tukar banyak sangat dan lebih, baik habiskanlah Ruffiya tu.

Kalau nak simpan pun tak ada masalah. Tapi takkan nak simpan banyak sangat kan. Kalau nak tukar semula, baik tukar dekat Maldives terus, jangan bawa balik Malaysia. Nanti tak ada money changer yang terima.

Ni pengalaman kawan aku la. Apa pun terpulang pada korang la.

Ibrahim Nasir International Airport ialah main airport di Maldives.Semua orang akan masuk melalui ini dahulu. Korang kena isi satu borang imigresen – arrival and departure form.

Aku terbawa balik Malaysia 2-3 keping sebagai preparation kat sana. Sedia siap-siap pen korang. Lepas siap isi form boleh terus cop passport. Jangan bagi hilang pulak departure form tu sebab nak kena guna masa balik nanti.

Airport Maldives terletak di Hulhule Island. Jadi korang akan sampai waktu malam. Mesti korang akan bermalam 1 malam dulu dekat Hulhule Island, Hulhumale atau Male City.

Biasanya macam ni lah. Tak kan nak redah speedboat malam-malam pergi hotel persendirian kot.

Cari je budget hotel atau guesthouse dekat Hulhumale atau Male. Lepas tu pagi-pagi esok boleh lah ambil atau deal pakej dengan mana-mana private resort ke apa.

Waktu kat sini lambat 3 jam dari Malaysia.Bila tiba kat airport, korang terus tambah lagi 3 jam kat jam korang tu.

Awal-awal datang dulu, aku fikirkan ala 3 jam je. Tak adalah jauh sangat beza. Tapi perut dan mata aku ikut waktu Malaysia kot. 3 jam tu ada bagi kesan juga dekat sesetengah orang. Jadi cuba adaptasi dengan masa kat sana. Jet lag sekejap la kononnya.

Untuk waktu solat, diorang awal macam kat Sabah dan Sarawak. Boleh install apps untuk dapatkan waktu solat ikut negara atau boleh dengar diorang azan.

Maldives ni kecik je. Masjid pun banyak dan penuh. Jadi tak payah risau. Memang akan dengarlah.

Untuk perempuan silalah bawa telekung sebab kat masjid atau surau diorang tak disediakan telekung. Atau korang pakai baju siap-siap yang boleh bawak solat terus.  Sediakan juga sejadah kecil.

Ketika waktu solat semua kedai ditutup ye. Jadi tak payah nak pergi membeli-belah masa waktu solat.

Lepas solat baru diorang buka semula. Lelaki Maldives memang berjemaah di masjid. Memang penuh semua waktu,bukan takat solat jumaat sahaja. Yang ni Malaysia perlu ikut.

Air dekat sini semacam sikit rasanya walaupun korang dah masak air dengan takat didih 100 C.

Kalau tunggu sejuk air tu tetap rasa semacam.Tapi kalau nak buat air teh ke kopi ke milo ke,takde masalah. Takde bau pun.

Oleh sebab itu penduduk sini banyak bergantung kepada air mineral. Sepanjang duduk sini aku nampak ada 3 jenis air mineral je.

Yang warna hijau Taza, lagi 2 warna biru Bonaqua dan Life. Aku suka Bonaqua sebab packaging dia cantik tapi rasa tetap sama. Rasa air mineral lah.

Tiga-tiga jenis tu okay je nak minum. Minumlah air banyak-banyal sebab kat sini panas. Inikan pulau.

Mineral botol kecil tu harga dalam MVR4 – 5 je. Yang 1.5 liter tu dalam MVR10. Tapi kitorang beli yang satu carton  ada 4 botol 3 liter, harga MVR55 – MVR60 bergantung kepada jenama. Tapi sekali je lah kitorang beli sebab di masa lain hotel dah siap-siap sediakan air mineral untuk kitorang.

Tinggal kat sini bukan nak berlagak sebab asyik duk pakai sunglasses saja. Tapi sebab panas terik dan silau.

Aku pulak jenis pakai lense. Mau kering wooo jika tak pakai sunglasses .  Jadi jangan lupa bawa sunglasses korang. Penduduk sini pun pakai jugak. Jadi orang tak peduli pun. Pakai la kome.

Sebabkan kat sini panas dan aku ni orang Asia maka aku memang bawa dan pakai sunscreen. Aku pakai brand Banana Boat yang SPF110. Tinggi kan. Setinggi tahap burn aku kalau tak pakai weh. Muka aku cepat terbakar. Jadi memang aku pakai setiap masa duk sini termasuk masa mandi kat pantai jam 6 petang.

Sunscreens ni tolong masukkan dalam list korang jika nak datang Maldives. Nak beli kat sini pun okay .Tapi terpulang lah.

Kat sini lebih kurang Malaysia juga cuma dia lebih kepada roti dan sandwich, macam tu la. Nasi dan makanan diorang pun lebih kepada herba dan pedas-pedas. Termasuk makanan diorang lah.T

Kat sini semua halal,insyaALLAH. Sebab negara orang Islam kan. Nasi putih diorang lembut sangat.Nanti korang cuba lah ye.

By the way, kitorang kat sini suka kuih-kuih diorang. Oh ya, jangan lupa cuba Maldivian breakfast.

Dia macam capati cicah tuna dan kelapa atau kari tuna. Kat sini banyak asas makanan tuna sebab dikelilingi Lautan Hindi iaitu lautan dalam. Banyak ikan tuna la.Segar-segar woo.

Kalau nak jimat soal makan, korang boleh masuk café. Harga dia lebih murah sikit berbanding dengan kedai nama restauran. Tapi sekali-sekala tak ada salah pun nak cuba makan di restoran. Try. See It. Feel It.

Baca: 15 Tips Penting Bercuti Di Maldives, Male

Fish market ni macam pasar ikan diorang lah. Dari President Jetty tu kena jalan terus sepanjang jeti sampai jumpa satu kedai besar warna biru. Depan kedai warna biru tu fish market.

Semua ikan segar-segar okay. Lepastu tersangatlah murah. Pasar diorang ni tersangatlah bersih. Takde bau busuk pun.

Kat sini macam-macam ikan tuna dan siakap ada. Belilah. Tapi sotong, udang tak ada ye. Yang ni beli kat market (kedai runcit) sebab dia dibekukan. Barang import kan.

Kat fish market ni korang boleh suruh diorang siang ikan sampai bersih. Tapi kena bayar lah.Lepas siap beli kena pergi satu kaunter dan tunjuk ikan mana kena siang.

Nanti dia bagi korng satu kertas macam resit gitu. Hari tu kitorang kena MVR20. Bawa kertas dan ikan nak siang tu. Pergila kat mana-mana orang siang. Nanti dia siang depan korang. Kasi cuci bersih-bersih. Tadaaa. Boleh terus masak lepas dah balik ke hotel.

Local market ni belakang sikit dari fish market. Dekat-dekat je pun tempat dia. Kat local market ni banyak jual buah dan sayur. Kitorang pusing-pusing je kat sini. Tak ada beli apa-apa pun sebab harga buah banyak yang mahal. Mentang-mentang import.

Kat bandar Male tak ada bas. Bas hanya ada di Hulhumale saja.Bus ni hanya ada 2 je. Bas nombor N1 dan nombor N2. Dia akan pusing 2 tempat yang berbeza tapi akan berakhir dan bermula di jeti Hulhumale.

Tambang bas fixed MVR3 untuk setiap orang ke mana-mana destinasi.

Bas kat sini tak perlu tekan loceng. Dia akan berhenti kat semua bus stop yang ada tak kisah ada orang nak naik atau turun. Cuma kena alert  kita nak turun kat mana.

Ferry kat sini jugak dah macam bas.Memang pengangkutan utama kat sini adalah  feri. Sekarang ni kerajaan diorang perkenalkan feri baru nama premium link.

Feri premium ni dari Male – Hulhumale – Male je. Feri ni agak selesa sebab ada aircond bagai. Harga pun MVR10 per orang.

Cuma dia ada jadual  dia. Boleh tengok jadual feri premium ni yang dilekatkan kat kaunter.

Kalau feri biasa Male – Hulhumale tu MVR5.50 per orang dan kalau guna speedboat MVR25 per orang. Terpulang korang nak naik yang mana. Aku dah rasa semua.

Feri ni sesuai naik jika korang tinggal di Hulhumale lah. Ramai pelancong pergi private island. Biasanya pihak hotel dah sedia siap-siap speedboat  untuk pelancong.Ini untuk tips dan panduan sahaja.

Kat Maldives kecuali di private island ,berlambak je market. Jangan nak terkejut sangat. Sebab banyak dan memang terlampau banyak (hiperbola ni) barangan Malaysia.

Maldives banyak import barangan luar. Market kat sini macam kedai runcit, 99 Speedmart dan KK Mart tu. Haaa. Cenggitulaa.

Tak payah risau kalau lupa nak bawa apa-apa sebab ada je barang-barang korang boleh beli kat sini. Setiap kali masuk kedai aku memang pusing satu kedai sebab suka tengok barang-barang dia.

Aktiviti yang wajib dibuat bila datang Maldives tak kira sama ada korang duduk kat private island atau hanya jalan-jalan kat bandar ialah visit sand bank, tengok ikan lumba-lumba dan snokerling.

Aku memang rekomen 3 aktiviti ni sebab sand bank tu sangat banyak kat Maldives dan cantik. Susah kot nak jumpa tempat lain.

Watching dolphin pun sama. Jarang-jarang woo boleh tengok. Kat laut dalam je boleh. Invest sikit untuk aktiviti ni. Pasti berbaloi.

Snokerling pun jangan lupa untuk cuba. Lain rasanya snokerling dekat Maldives dengan Malaysia. Aura dia lain weh. Haha

Kitorang kat sini ambil pakej macam tu je tak sampai USD100 pun. Bargain weh bargain. Survey sampai lebam sepanjang pantai Hulhumale tu.

Tapi sekiranya ke private island, korang boleh tanya dengan resort. Diorang mesti dah ada pakej dengan harga tetap. Aku punya ni just ambil dengan local dan siap bargain bagai. Nak jimatkan kos.

Baca: 20 Tips ‘Survival’ Sewaktu Travel Ke Maldives

Kat Maldives ni memang aku akui boleh menang pemandangan paling cantik la. Pantai dia pun lawa-lawa. Pasir pun putih. Memang cantik. Berdasarkan kawan aku kat sini bagi tahu, pantai-pantai diorang ni pantai buatan. Betul jugak. Diorang kena lah jaga kalau tak habis kena pukul ombak. Sebab tu pantai dia lawa-lawa.

By the way dekat bandar Male ada satu artificial beach. Di hujung minggu kat sini (jumaat dan sabtu), bersepah penduduk diorang melepak kat pantai.

Tentang souvenier pula (keychain,fridge magnet dan T-Shirt), jujurnya bagi aku biasa. Lagi pun dia import jugak barang-barang macam ni. Kalau nak rare, korang beli la coral diorang. Coral dia tu boleh bawa balik Malaysia, okay. Insyaallah,takkan kena tahan punya.

Harga dia berbeza-beza. Aku yakin dekat private island mesti mahal gila. Dekat bandar Male depan betul-betul President Jetty ada berderet-deret kedai souvenier.

Korang boleh pilih untuk beli kat situ. Pergi kat kedai hujung-hujung sikit. Tawar-menawar sikit, bodek-bodek. Insyaallah pasti dapat harga murah-murah.

Ada satu kedai souvenier sini pun dah cam kitorang. Hahaha. Memanjang datang beli siap bawa kawan lagi.

By the way boleh beli guna USD atau MVR. RM je tak boleh. Biasanya tukaran duit kat kedai macam ni dia bagi USD1=15.4 ke 15.6MVR,depends lah.

Dekat Maldives hanya ada 2 penyedia sim kad  iaitu Ooredoo dan Dhiraguu. Dua-dua warna merah macam Hotlink. Nombor Ooredoo mula nombor 9. Untuk  Dhiraguu pula  mula nombor 7.

Pendek-pendek je nombor diorang. 7 digit tak silap. Keluar je dari arrival hall korang boleh tengok belah kanan korang ada 2 kedai sim kad ni. Pergi lah beli kat situ.

Aku pakai Ooredoo. Boleh beli topup 100MVR dengan internet 1GB. Tapi aku ambil 300MVR dengan 4GB internet. Kena bayar GST MVR18. Jadi total MVR318. Lepas tu buat tethering ramai-ramai kat sini. Coverage dia biasa je. Kadang laju, kadang slow.

Pendapat aku, kalau korang datang untuk bercuti tak perlu untuk beli sim kad sebab majoriti hostel, hotel dan kedai makan ada wifi. Minta je dengan diorang.

Tapi ada sesetengah kedai makan dia kedekut tak nak bagi. Hehe. Au pernah kena kot. Jadi takyah beli sim kad. Have fun and enjoy your stay at Maldives.

Aku beli sebab urusan kerja. Perlu berhubung dengan orang-orang KL walaupun masa tu kitorang tengah naik feri. Lagipun aku claim. Kalau harapkan aku beli memang taklah. Tapi laju-laju wifi kat sini. Haha.

Jangan terkejut sebab ada sesetengah website kat sini diorang block. Aku pernah kena jugak. Nak download drama Korea ke apa. Lepstu website kena block.

Kiranya kerajaan diorang memang jaga betul-betul. Takde unsur-unsur mengarut dalam kehidupan teknologi. Tapi kalau korang pandai guna proxy, guna je la. Haha.

Male ni bandar utama diorang, memang padat. Semua urusan kerajaan memang ada kat sini. Penduduk kat sini pun banyak jalan kaki je.

Kereta pulak banyak untuk teksi. Teksi pun fixed harga MVR25 untuk ke mana-mana destinasi, jauh atau dekat.

Kalau ada luggage, dia cas MVR30 untuk satu teksi ya, bukan untuk setiap kepala. Teksi diorang tak ada resit. Tak payah nak mintak. Diorang pun tak ada Uber.

Teksi diorang kereta hebat-hebat. Suzuki Swift tu pun jadi teksi. Bandar Male ni korang boleh pusing dalam satu hari je untuk habiskan satu pulau.

Hulhumale pulau terdekat dengan Male. Biasanya tempat pelancong transit. Kalau nak backpackers dan jimat kos, boleh tinggal kat Hulhumale.

Lastu ambil pakej-pakej aktiviti. Tapi jika korang ada bajet pergi lak ke private island.

Hulhumale satu-satunya ada jalan darat ke airport Hulhule. Kat Hulhumale pun ni pun cantik-cantik pemandangan dia.

Kat Hulhumale juga ada penduduk tempatan yang tinggal. Jadi jangan nak macam-macam. Kat sini tak boleh pakai bikini atau seksi-seksi. Dekat private island takpe, boleh pakai seksi.

Orang Maldives ni memang hormat orang Malaysia. Jadi tolong lah jugak jaga nama baik Malaysia kat sini. Diorang memang jadi mesra kalau dengar nama Malaysia. Kadang-kadang boleh dapat diskaun macam-macam.

Yang penting kita sendiri kena pandai tackle suasana. Diorang boleh speaking English,so don’t worry. Cukup sekadar korang tahu basic English, it will be okay then.

Aku tulis tips dan panduan berdasarkan pengalaman aku selama 3 kali datang Maldives. Mana yang salah tolong betulkan. Mana yang kurang mohon maafkan.

Baca lagi: Itinerari Travel Cara Bajet 5 Hari 4 Malam Di Maldives


BMW Perkenalkan Teknologi Lampu Hadapan Motorsikal Daripada Laser

BMW memperkenalkan teknologi terbarunya, lampu hadapan laser untuk motorsikal yang dikatakan mempunyai kadar kecerahan dua kali ganda daripada lampu hadapan konvensional. Teknologi yang dibawa daripada divisyen automobilnya telah membuat kemunculan pertama ke atas motorsikal konsep mereka, K1600GTL.

BACA: Sangat Cun Dan Canggih! Teknologi Lampu BMW Terbaru Yang Amat Mengujakan

Menurut BMW, lampu laser itu mampu menghasilkan cahaya “pure white” yang terang dan boleh menjangkau penglihatan sehingga 600 meter, atau dua kali ganda jangkauan cahaya lampu konvensional. Pengeluar kenderaan terkenal dari Jerman itu juga menyatakan bahawa lampu laser ini lebih kompak, kukuh dan yang penting ianya maintenance free, menjadikan jangka hayatnya sangat panjang.

3 peringkat pencahayaan lampu hadapan K1600GTL.

Teknologi ini telah diperkenalkan kepada kereta i8 dan 7 Seriesnya dan konsep ini diperkenalkan kepada motorsikalnya. BMW mengatakan K1600GTL merupakan model cubaan mereka untuk menguji kebolehlaksaan teknologi lampu laser kerana ianya masih terlalu mahal untuk dikeluarkan secara komersial. Mereka juga berharap dengan teknologi baru ini dapat menjimatkan kos pengeluaran mereka pada masa hadapan.

BACA: BMW Memasuki Pasaran Teknologi Cermin Mata Augmented Reality

LIKE dan FOLLOW Vocket di Facebook serta Instagram


BMW Reka Kerusi Roda Lumba Untuk Atlet Paralimpik

BMW dan DesignworksUSA mengambil inisiatif untuk membina kerusi roda lumba yang lebih baik untuk atlet Paralimpik Amerika. Rekaan terbaru kerusi roda ini akan mengambil kira keselesaan dan keupayaan untuk pergi lebih laju. Kerusi roda lumba traditonal menggunakan roda besar di belakang dan rekaan BMW tidak lari dari rekaan asal cuma ada penambaikkan yang dibuat.

Setiap pelumba akan duduk di atas kerusi roda lumba mereka dan badan atlet itu nanti akan diimbas dengan komputer untuk mengetahui aerodinamik setiap pelumba. Jadi rekaan kerusi roda itu nanti akan dibuat berdasarkan tubuh pelumba untuk mengurangkan halangan angin.

Seperti biasa, carbon fiber digunakan untuk menjadikan kerusi roda ini seringan yang mungkin. Kerusi roda ini nanti akan digunakan atlet paralimpik Amerika pada Rio Paralympic tahun hadapan. Tahniah BMW dan DesignworksUSA.


‘BMW Tidak Layak Terima Subsidi Minyak Seperti Kancil’ – Kerajaan Pertimbang Mekanisme Bahan Api Bersasar

Semenjak harga minyak tidak stabil sejak-sejak hari ini, orang ramai tidak kira sama ada pengguna kereta tempatan atau import mula mengeluh terkesan dengan harga bahan api yang kian meningkat.

Baru-baru ini, Menteri Kanan Perdagangan Antarabangsa dan Industri, Datuk Seri Mohamed Azmin Ali menyatakan kerajaan berkemungkinan memperkenalkan mekanisme bahan api yang disasarkan untuk mengurangkan kesan kenaikan harga minyak mentah terutamanya bagi golongan berpendapatan rendah.

Tambahnya lagi, kerajaan masih mengusahakan struktur yang sesuai berikutan lonjakan ketara dalam unjuran subsidi bahan api untuk 2022 kepada RM28 bilion berbanding RM11 bilion pada 2021.

Ketika sidang media khas bersama rakan-rakan media pada pagi ini, saya berkongsi dengan mereka tentang hasil dari Misi Galakan Perdagangan dan Pelaburan ke Amerika Syarikat bermula dari 9 Mei hingga 18 Mei lalu yang telah berjaya menarik pelaburan bernilai RM16.52 bilion. pic.twitter.com/x7lwZBscGJ

— Mohamed Azmin Ali 🇲🇾 (@AzminAli) May 21, 2022

“Mereka yang mempunyai BMW tidak boleh menikmati subsidi yang sama seperti mereka yang mempunyai Kancil.

“Kami bercakap tentang semakan itu dalam pemukiman (retreat) khas baru-baru ini,” katanya semasa sidang akhbar mengenai Misi Perdagangan dan Pelaburan ke Amerika Syarikat baru-baru ini.

Memetik Sinar Harian, pada April lalu, Petronas Dagangan Bhd memaklumkan ia telah bekerjasama rapat dengan Kementerian Kewangan berhubung mekanisme subsidi bahan api berikutan peningkatan harga minyak mentah di peringkat global.

Menteri di Jabatan Perdana Menteri (Ekonomi), Datuk Seri Mustapa Mohamed juga berkata, kerajaan masih mengusahakan struktur yang sesuai untuk mekanisme bahan api yang disasarkan yang dijangka siap tidak lama lagi.

Untuk maklum, harga terkini RON95 masih kekal RM2.05. Manakala RON97 pula berharga RM4.33, meningkat sebanyak 2 sen berbanding satu minggu sebelumnya.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Menteri Besar Johor mencuri tumpuan ramai apabila menyamar menjadi orang biasa menaiki bas bersendirian untuk menilai sistem pengangkutan awam untuk ke Singapura.

MB Johor Naik Bas Menyamar Jadi Orang Biasa, Mahu Nilai Sendiri Pengangkutan Awam

759 Pemandu Mabuk Ditahan, Meningkat Hampir 8 Kali Ganda Berbanding Tahun Lalu

Dakwa Dilanggar Lari ‘Escort VIP’, Video Luahan Kekecewaan Pemilik Kereta Cetus Pertikaian Netizen


BMW Vision DC Roadster, ‘Naked Bike’ Dengan Kuasa Elektrik

Motosikal elektrik sememangnya bukan sesuatu yang baru, malah beberapa jenama lain seperti Harley-Davidson turut memperkenalkannya. Terbaru, BMW dilihat lari daripada rekaan kebiasaan dengan memperkenalkan rekaan motosikal elektrik yang lebih elegen dan futuristik melalui model BMW Vision DC Roadster.

Sesuai dengan modelnya, BMW Vision DC Roadster tidak lagi hadir dengan motor elektrik dan bateri menggantikan enjin yang biasa digunakan pada motosikal keluaran BMW. Lebih menarik mengenai motosikal eletrik adalah BMW dilihat mempunyai lebih peluang untuk bereksperimen dengan rekaan berikutan tiada lagi tangki minyak.

Dari segi prestasi, BMW Vision DC Roadster mampu memecut dengan kelajuan 129km/h manakala jumlah jarak untuk satu pengecasan penuh model ini masih belum dikongsikan BMW. Sama-sama kita nantikan harga rasmi bagi model ini sementara melihat keunikan rekaan yang ditampilkan pada model motosikal elektrik terbaru ini.


BMW Z8 Kepunyaan Steve Jobs Ini Boleh Anda Miliki Pada Harga RM1.6 Juta

Buat peminat setia Apple dan Steve Job, ada barangan peribadi Steve yang akan dilelong dalam masa terdekat. Laman bidaan Sotheby akan melelong kereta yang pernah dimiliki oleh Steve Job, sebuah kereta BMW Z8.

BMW Z8 ini dibeli oleh Steve pada tahun 2000 dan hanya dipandu sejauh 24 ribu kilometer sahaja. Ianya memang dalam keadaan yang sangat baik dan seperti juga Apple, kereta ini nampak sangat minimalis dengan warna Titanium dan kemasan kerusi kulit bewarna hitam.

Model kereta ini dijangka akan terjual sekitar harga USD400,000 (lebih kurang RM1.69 juta). Sebarang bidaan boleh dibuat di sini. Kalau peminat tegar barangan Apple, bolehlah cuba untuk buat bidaan untuk kereta ini.


BNM Batal Kebenaran, Minta 1MDB Bawa Pulang AS$1.83 Bilion

Bank Negara Malaysia (BNM) membatalkan tiga kebenaran yang diberikan kepada 1Malaysia Development Bhd (1MDB) di bawah Akta Kawalan Pertukaran Wang 1953 (ECA) untuk pelaburan di luar negeri sebanyak AS$1.83 bilion.

Dalam satu kenyataan, bank pusat itu menyatakan ia turut meminta 1MDB untuk membawa balik jumlah wang ke Malaysia dan mengemukakan kepada BNM perancangannya berkaitan perkara itu.

Di bawah siasatannya, BNM merumuskan bahawa kebenaran yang diberikan di bawah ECA bagi pelaburan 1MDB di luar negara adalah berdasarkan pendedahan maklumat relevan yang dikehendaki BNM semasa membuat penilaian terhadap permohonan 1MDB itu.

“Sebagai pihak berkuasa siasatan, Bank Negara bertanggungjawab untuk menjalankan siasatan pada tahap profesional yang paling tinggi dan terperinci. BNM menghendaki pendedahan maklumat yang tepat dan lengkap setiap masa apabila mempertimbangkan sebarang permohonan di bawah ECA,” menurutnya.

Sebagai hasil daripada siasatan, BNM menyatakan ia mencadangkan Peguam Negara melaksanakan pendakwaan jenayah terhadap 1MDB di atas kesalahan di bawah ECA.

“Perlu diketahui bahawa di bawah Perlembagaan Persekutuan, keputusan untuk memulakan sesuatu pendakwaan jenayah terletak sepenuhnya pada Peguam Negara,” menurutnya.

BNM menyatakan ia akan terus memberi kerjasama penuh kepada siasatan yang sedang dijalankan oleh Polis Diraja Malaysia dan Suruhanjaya Pencegahan Rasuah Malaysia.

BACA: Surat Terbuka Dr. A Kepada Pemuda Negara

BACA: Najwa Mahiaddin Luah Perasaan Selepas Bapa Digugur Jawatan Timbalan PM

LIKE dan FOLLOW Vocket di Facebook serta Instagram


BNM Dedahkan Peningkatan Trend Lambat Bayar Di Kalangan Pengguna BNPL Tempatan

Arena BNPL dilihat sangat rancak di Malaysia yang mana sejumlah syarikat menawarkan servis tersebut kepada orang ramai. Disebabkan ia mudah diakses, BNPL menjadi antara pilihan pengguna untuk membeli barangan secara ansuran.

Menerusi perkongsian terbaharu BNM, mereka mendapati sasaran segmen isi rumah skim BNPL ini dilihat masih terarah kepada golongan muda dan memiliki pendapatan rendah.

Dinyatakan 44% pengguna BNPL adalah berusia antara 18 sehingga 30 tahun. Malah tinjauan di bawah Laporan Kestabilan Kewangan bagi Separuh Kedua 2022 ini turut memperincikan 80% individu yang mempunyai gaji RM3,000 dan ke bawah menggunakan servis.

Secara purata, jumlah yang dibelanjakan pemegang akaun BNPL adalah sekitar RM545.20 berdasarkan data pada suku ke-4 2022 lepas. Ini secara langsung menjadikan kumpulan ini lebih terdedah akan sebarang tekanan kewangan semasa.

Setakat suku keempat 2022, kadar tunggakan BNPL didapati meningkat 17% berbanding suku sebelumnya 14%. Walaupun kadar tunggakan telah meningkat, BNM melihat risiko BNPL masih lagi ditahap terhad susulan sumbangannya pada jumlah hutang isi rumah hanyalah sekitar 0.05%.

Oleh itu, pihak BNM bersama Kementerian Kewangan dan Suruhanjaya Sekuriti (SC) mahu mempercepatkan pembentangan Akta Kredit Pengguna untuk melandaikan risiko pinjaman tersebut di masa depan. Selepas akta digubal kelak, ia bakal membawa keperluan aturan piawaian ke atas penyedia BNPL.


BNM Lancarkan Jalinan Pembayaran Kod QR Rentas Sempadan Antara Malaysia Dan Singapura

Bank Negara Malaysia (BNM) dan Monetary Authority of Singapore (MAS) kini  melancarkan jalinan pembayaran kod QR rentas sempadan antara Malaysia dengan Singapura. Dengan ini, ia membolehkan pelanggan insitusi kewangan membuat pembayaran runcit dengan mengimbas kod QR DuitNow dan NETS2.

Menurut BNM, jalinan ini akan menyokong pembayaran secara bersemuka oleh pengguna menerusi pengimbasan kod QR fizikal yang dipaparkan oleh peniaga secara transaksi e-dagang rentas sempadan secara dalam talian.

Untuk makluman, DuitNow QR adalah satu penyelesaian yang digunakan di Malaysia untuk tujuan pembayaran dengan hanya mengimbas kod QR. Di Singapura, penawaran yang mirip sama seperti ini dikenali dengan nama NETS QR.

Jadi, rakyat Malaysia yang ke Singapura boleh membayar di sana dengan mengimbas kod NETS QR menerusi dompet digital yang menyokong DuitNow QR. Sementara pelancong dari Singapura boleh membayar DuitNow QR menerusi imbasan NETS QR.

Buat masa ini, antara dompet digital tempatan yang menyokong pembayaran di Singapura dengan mengimbas kod NETS QR di sana adalah termasuk AmBank Malaysia Berhad, Boost, CIMB Bank Berhad, Hong Leong Bank Berhad, Malayan Banking Berhad, Public Bank Berhad, Razer Merchant Services Sdn. Bhd., TNG Digital Sdn. Bhd. dan United Overseas Bank Malaysia Berhad.


BNM Umum Penangguhan Bayaran Pinjaman Bank Secara Automatik Selama Enam Bulan

Kehadiran wabak COVID-19 tidak hanya menjejaskan kesihatan malah turut melumpuhkan ekonomi yang menjejaskan orang ramai khususnya buat para peniaga perusahaan kecil dan sederhana (PKS).

Melihat kepada situasi semasa, Bank Negara Malaysia (BNM) telah membenarkan pelanggan perbankan untuk menangguhkan bayaran balik pinjaman sedia ada mereka termasuk gadai janji dan sewa beli bagi tempoh enam bulan.

Langkah yang dibuat BNM ini bertujuan untuk mengurangkan beban perniagaan dan isi rumah yang dijangka terkesan melalui penularan wabak COVID-19.

Berdasarkan moratorium yang dikongsikan BNM penangguhan ini bakal dijalankan buat kesemua individu secara automatik bermula 1 April sehingga September 2020.

Sepanjang tempoh ini tidak ada sebarang faedah bakal dikenakan buat para peminjam yang mempunyai rekod baik dalam pinjaman sepanjang 90 hari. Difahamkan penangguhan ini tidak tertakluk kepada pinjaman kad kredit.

Untuk maklumat lanjut mengenai penangguhan pinjaman bank selama enam bulan ini, para peminjam boleh ke cawangan bank berdekatan untuk menyemak dan mengesahkan status penangguhan.

Di Selangor, seramai 80,000 penjaja dan peniaga bakal menerima bantuan sebanyak RM500.

80,000 Penjaja Dan Peniaga Di Selangor Bakal Terima Bantuan RM500

Orang Ramai Cetus Kesesakan Di Jambatan Pulau Pinang, Tidak Hirau Perintah RMO


Bagaimana Boat Noodle Mulakan Bisnes Trending, Tetapi Kekal Laris Dalam Pasaran

Soalan. Berapa kerap Tuan Puan membaca tentang makanan yang hype, tetapi kemudiannya ia mati. Hilang dari radar. Dilupakan.

Ini bukan sahaja melibatkan burger bakar, jeruk mangga asam boi atau kopi tepi jalan, tetapi juga premis-premis yogurt di pusat membeli belah. Ramai francaisi menangis akibat tiada pelanggan selepas makanan tidak lagi trending.

Ben Farhan pada bulan April 2016 pernah menulis bagaimana untuk ride-the-wave tanpa terjerut leher. Dalam artikel ini, beliau menulis cara-cara untuk masuk bisnes trend dengan selamat.

Saya memerhati bisnes Boat Noodle dengan penuh minat. Ketika bermula, sangkaannya ia adalah lagi satu bisnes hype atau fad yang akan berlalu pergi. Tetapi sehingga kini, premis-premis jenama ini masih dipenuhi pelanggan.

BACA: Bisnes Ikut Trend, Mahu Ikut Atau Mahu Tinggalkan?

Boat Noodle diasaskan oleh Tony Lim. Beliau berasal dari keluarga bisnes, menjalankan perniagaan logistik di Asia Tenggara.

Ketika berumur 23 tahun, sejurus selepas mendapat ijazah kelas pertama dalam bidang automotif, beliau bercita-cita membuka bengkel sendiri.

Sebagai orang bisnes, ibu bapanya memberi sokongan penuh terhadap lelaki ini. Ibu Tony menulis cek bernilai RM150,000 untuk bermula, dengan syarat Tony haruslah membuktikan perniagaannya boleh berjaya.

Ayahnya berkata: “Ayah beri kamu dua tahun untuk bekerja mengikut minat kamu. Tetapi selepas dua tahun, sekiranya bisnes kamu tidak membuat keuntungan, ianya adil untuk meminta kamu pulang menguruskan bisnes keluarga.”

“Ayah beri kamu peluang ini agar kau tidak menyesal di kemudian hari.”

Selepas dua tahun, ternyata perniagaannya tidak untung. Beliau menjual bengkel tersebut pada harga RM80,000.

Dalam perniagaan keluarga, Tony sering terbang ke negara-negara Asia Tenggara.

Graduasi adik Tony menjadi momen yang penting dalam kisah hidup Tony. Adiknya tamat belajar pada tahun 2012 dan berminat menubuhkan bisnes F&B sendiri. Tony bersama-sama terlibat dalam usaha baru adiknya itu.

Tony bersama-sama adiknya dan seorang rakan kongsi menubuhkan Brands Management Ltd untuk menjadi francais induk jenama ChaTime di Kemboja. Pada September 2015, mereka sudah memiliki 23 cawangan dengan 250 tenaga kerja di sana.

Melihat kejayaan pasukan beliau di Kemboja, Tony kembali ke Malaysia untuk menubuhkan Utara 5 Food & Beverage Sdn Bhd pada 2014.

Idea beliau adalah untuk membangunkan satu jenama makanan yang sedap, berkualiti, menjadi buah mulut orang ramai, tetapi mempunyai sistem operasi yang ringkas tanpa bergantung kepada khidmat chef.

Dalam satu temuramah bersama-sama Radio BFM, Tony berkata, “Makanan yang bagus harus dipadankan dengan proses yang bagus untuk berkembang. Proses yang mudah.”

Maka, lahirlah idea beliau untuk melancarkan jenama Boat Noodle.

Soalan oleh wartawan BFM ini menangkap minat saya.

“Orang Malaysia terkenal dengan keberanian mereka mencuba makanan baru. Jadi apa anda akan buat apabila fad ini berlalu?”

“Mee adalah makanan ruji di Malaysia. Rakyat Malaysia menikmati mee ketika sarapan, makan tengah hari, minum petang, makan malam.”

“Mee bukanlah makanan baru. Ianya bukan seperti yogurt yang di luar kebiasaan diet kita,” kata Tony.

Familiarity atau kebiasaan bakal pelanggan menjadi faktor memilih menu utama perniagaan beliau.

Rasa dan kualiti makanan hendaklah konsisten. Makanan yang kadang kala sedap, kadang kala tidak, akan ‘dibunuh’ pasaran.

Untuk mendapatkan resipi sekarang, Boat Noodle membeli 5 resipi daripada 5 gerai berbeza di Thailand.

Kira-kira 80-85% ramuan yang digunakan adalah daripada bahan-bahan yang sama. Mana-mana bahan yang tidak boleh didapati di Malaysia, diganti dengan bahan lain yang lebih sesuai.

Boat Noodle mengadun ramuan-ramuan menjadi pes agar rasa kekal sama walaupun disediakan oleh kakitangan berbeza.

Pada satu ketika, 15 orang kawan Tony berada di Bangkok. Beliau membawa kawan-kawan merasa pelbagai jenis makanan di sana.

Dari situ, beliau mengetahui yang mana disukai oleh kawan-kawan dan yang mana tidak.

Tony mendapati rakan-rakannya lebih gemar bot sampan yang biasa berbanding bot sampan dari gerai popular di Thailand.

Lalu Tony dan pasukannya mengadun resipi mengikut tunas rasa rakyat Malaysia.

Tony juga berkata amatlah penting untuk kekal segar dan seronok.

“Antara kedai makan mamak yang menggunakan daun pisang dan pinggan, yang mana lebih seronok? Tentulah yang menggunakan daun pisang. Saya makan di kedai daun pisang menggunakan tangan.”

“Ianya tentang mencipta pengalaman,” tegas Tony.

Di bawah pula adalah kesimpulan yang dibuat oleh saya dan kawan-kawan.

Hanya RM1.90 semangkuk. Risiko yang diambil oleh pelanggan baru untuk mencuba amatlah minima.

Apabila sudah rasa, ‘tersangkut’, pasti ada yang datang berkali-kali.

Boat Noodle berdiri atas jenama yang jelas. Pelanggan ‘nampak’ apa yang bakal dihidangkan ketika nama Boat Noodle disebut, dan tahu apakah yang akan mereka dapat apabila mengunjungi premis syarikat ini.

Bermula ‘1 menu’, Boat Noodle mendapat visibility  hasil daripada nama, menu dan perasaan yang hadir ketika makan di restoran mereka. Perkongsian di media sosial pelanggan-pelanggan tentulah membantu jenama ini naik lebih tinggi.

Boat Noodle tidak mempunyai menu-menu lain yang mengelirukan pelanggan. Hanya selepas fasa trending, dan jumlah pelanggan berada pada keluk yang betul, premis ini mula memperkenalkan menu-menu lain seperti nasi, kepak ayam dan tempura.

BACA: Bagaimana Membuka Kedai Makan Bermula 1 Menu Sahaja

Menurut Izwan Wahab, seorang pengkaji dunia bisnes, unique selling proposition (USP) boat Noodle adalah pelanggan boleh mencuba pelbagai jenis makanan.

Walaupun melekat sebagai satu menu, sebenarnya ia mempunyai banyak pilihan. Mee wantan, mee goreng dan kue teow dihidangkan dalam mangkuk kecil untuk dirasa serba sedikit.

Konsepnya tidak ubah seperti lauk pauk atau Nasi Minang, cuma dalam skala lebih kecil.

Menurut Izwan lagi model Boat Noodle ini menyelesaikan persoalan: “Nak makan apa tengah hari ini?”

“Pergi sahaja Boat Noodle, semua kau boleh makan,” katanya berseloroh sambil menutup perbualan.


17 Perkara Anda Perlu Periksa Dan Lakukan Sebelum Tinggalkan Rumah Di Musim Perayaan

Sebagai anak perantau yang masih punya ibu dan ayah di kampung, saya dan isteri pasti berusaha untuk pulang ke kampung sama ada di sebelah saya (Alor Setar, Kedah) ataupun di sebelah isteri (Skudai, Johor) apabila tiba musim perayaan atau pun cuti panjang.

Kebiasaannya, rumah kediaman kami pastinya akan ditinggalkan dalam keadaan dan jangka masa yang agak lama.

Berikut adalah beberapa tip untuk dikongsikan hasil pengalaman beberapa tahun anak perantau ini meninggalkan rumah dalam jangka masa yang panjang.

1. Tutup semua pintu bilik dan pintu tandas.

Tujuannya jikalau binatang dan serangga perosak muncul dari mana-mana bilik dan sudut, biarlah pergerakan mereka terbatas dalam ruangan tersebut sahaja.

Sedikit kebocoran kecil sahaja lama-lama boleh menjadi lautan dalam bilik air kita. Apatah lagi kalau kebocoran daripada tangki air atas, boleh runtuh siling kita dibuatnya.

3. Tutup dan cabut plug daripada soket untuk barang elektrik

Contoh barang elektrik terlibat adalah televisyen, komputer, seterika, periuk elektrik, cerek dan lain-lain lagi. Kecuali alatan elektrik yang penting sahaja seperti peti sejuk, penggera keselamatan, akuarium.

Selain untuk penjimatan elektrik, tujuannya untuk mengelakkan litar pintas sekiranya ada ‘overload’ kuasa elektrik berpunca daripada kilat.

4. Pastikan juga ‘gas regulator’ dicabut daripada tong gas dapur anda.

Kebocoran kecil gas boleh berkumpul dalam ruangan tertutup boleh menjadi punca letupan dengan sedikit percikan api sahaja.

5. Tutup ruangan celahan bawah pintu utama dan pintu belakang dengan kain perca ataupun apa-apa sahaja yang bersesuaian.

Ini untuk mengelakkan binatang dan serangga perosak yang bersarang di luar untuk masuk ke dalam rumah. Lagi baik, sembur racun serangga di antara celahan pintu.

6. Pastikan mangkuk tandas duduk ditutup rapi.

Tikus berupaya masuk kedalam rumah melalui lubang tandas tersebut. Selain itu, nyamuk pun boleh bertelur dalam air jernihnya.

Jangan lupa juga lubang salur air keluar, alas atau lapik dengan baldi supaya binatang atau serangga perosak ni sukar untuk menceroboh masuk ke dalam.

7. Kosongkan tong sampah dan buang semua sampah keluar daripada rumah.

Jika tidak pasti semut, berenga, lipas dan lain-lain lagi akan membuat parti liar di dalam rumah kita.

8. Simpan semua makanan yang berbungkus plastik ke dalam almari atau peti sejuk.

Tikus boleh menyelongkar makanan dalam plastik yang dibiarkan terdedah walaupun dibungkus / diikat rapi.

9. Mana-mana makanan yang hampir ke tarikh luput, eloklah dibawa pulang sekali ke kampung untuk dihabiskan.

Begitu juga barang makanan didalam peti sejuk yang ‘perishable’ seperti sayur, dimasak habis untuk dibawa bekal atau dibawa pulang sahaja.

Baca:  Isteri Tak Mahu Beraya Lama Di Rumah Mertua, Pandangan Ini Bakal Buat Suami Panas Punggung

10. Jangan dibiarkan sinki dengan pinggan mangkuk kotor.

Cuci dan buang sisa makanan yang ada dalam sinki untuk mengelakkan tarikan semut.

Simpan pinggan mangkuk dalam almari bertutup ataupun tutup dengan surat khabar kerana kita tidak tahu binatang apa yang dah merayap atas pinggan mangkuk kita bila pulang nanti.

11. Terlangkupkan kotak, baldi dan apa-apa bekas yang kita ada.

Kotak yang terbuka boleh menjadi tempat persembunyian binatang perosak ini dan juga boleh menjadi tempat kucing beranak.

Kisah benar terjadi pada seorang sahabat, ruangan dalam mesin basuh beliau menjadi tempat kucing beranak akibat terlupa menutup penutupnya sebelum pulang ke kampung.

12. Nyalakan lampu luar di depan dan belakang rumah.

Paling baik yang boleh dikawal oleh pemasa (timer). Alternatif lain, nyalakan lampu ruang tamu atau bilik utama.

Ini dapat mengelakkan rumah kita menjadi gelap gelita yang memberi impresi bahawa tiada orang di dalam rumah. Penyangak di luar sana juga tidak berani membuat apa-apa dalam keadaan terang.

13. Angkat semua kain jemuran di luar masuk ke dalam rumah.

Kalau perlu sidai sahaja di dalam rumah. Baju yang dibiarkan bergantung di luar berhari-hari juga memberi impresi tiada sesiapa di dalam rumah.

14. Kosongkan laman rumah daripada apa-apa barang yang boleh menarik perhatian untuk diangkut keluar oleh penyangak.

Seperti kasut, basikal dan lain-lain lagi. Bagi saya sendiri motor besar tu saya sorong sahaja masuk ke dalam rumah.

15. Antara yang terakhir, pastikan semua pintu, tingkap dan grill dikunci sepenuhnya.

Bawa sekali gugusan kunci utama dan kunci pendua dan disimpan di oleh orang yang berlainan dan di tempat yang berasingan.

Sebagai contoh, satu kunci kita simpan dan satu lagi amanahkan pada jiran (jika yakin dan benar-benar percaya pada jiran kita).

Atau pun kunci utama dipegang si suami dan kunci pendua dipegang si isteri. Boleh juga kunci utama disimpan dalam beg pakaian dan kunci pendua disimpan dalam kereta.

Tidak mahu nanti akibat tertinggal atau kehilangan kunci, kita terpaksa balik semula ke kampung untuk ambil balik atau ada pintu rumah sendiri yang terpaksa dipecahkan.

Jangan lupa maklumkan kepada jiran terdekat tentang kepulangan kita ke kampung dan anggaran hari kita akan pulang semula.

Jika tidak sempat bersua muka cukup sekadar sms pemberitahuan kepada jiran. Manalah tahu nanti, jiran ingat kita dah pulang dari kampung, tetapi rupanya ada tetamu yang tak diundang di dalam rumah.

Dan yang terakhir, bagi seorang Muslim, jangan lupa berdoa kepada Allah supaya dijaga harta benda kita sepanjang ketiadaan kita dan bertawakal kepada Nya. Antara doa keluar rumah yang sesuai dengan sunnah adalah seperti berikut:

بِسْمِ الله, تَوَكَّلْتُ عَلَى الله, لاَحَوْلَ وَلاَقُوَّتَ إلاَّبِا الله

“Dengan menyebut Nama Allah, aku bertawakkal kepada Allah, tidak akan ada daya dan kekuatan kecuali dengan pertolongan Allah”

Baca lagi: Meriahnya ‘Perang’ Malam Raya Di Kampung Talang Kuala Kangsar


‘Boaty McBoatface’ Menang Undian Awam Untuk Nama Kapal Ini

Sebuah kapal untuk British Natural Environment Research Council (Nerc) telah dinamakan ‘Boaty McBoatface’ setelah nama itu mendapat undian tertinggi dalam satu pertandingan yang dibuat oleh Nerc.

Nama itu timbul hasil cadangan bekas DJ BBC Radio, James Hand. Disebabkan nama yang unik dan lucu itu, laman web Nerc crash kerana jumlah pengunjung yang ramai pergi ke laman web Nerc untuk mengundi nama tersebut.

Kapal Royal Research Ship (RRS) yang bernilai 200 juta pound itu akan menggantikan RRS Ernest Shackleton dan RRS James Clark Ross yang sedia ada. Kapal ini akan mula belayar pada tahun 2019 dan akan membantu para pengkaji alam sekitar tentang ais, hidupan darat dan hidupan marin di kutub Antartika.

Nama Boaty McBoatface menang dengan undian 124,109 ribu dan pencabar terdekatnya, Poppy-Mai di tempat kedua dengan 34,371 undian. Nerc menetapkan syarat dalam pertandingan itu bahawa mereka mempunyai hak untuk memilih nama yang sesuai di akhir pertandingan. Nampaknya Nerc akur dengan populariti nama Boaty McBoatface dan akan menggunakan nama itu sebagai nama rasmi RRS mereka yang baru.

Top 5 nama lain untuk kapal ini adalah :

Macam-macam nama yang keluar. Nama-nama lucu lain seperti Pingu, Usain Boat dan What Iceberg? turut mendapat undian yang tinggi dalam pertandingan ini. Itulah dia risiko kalau anda membiarkan orang awam menamakan aset negara. Tapi nama itu sangat catchy dan comel. Orang pasti akan ingat tentang RRS Boaty McBoatface sampai bila-bila. All aboard!


Pelawak Dan Penulis Lirik Berbakat, Bob Lokman Meninggal Dunia

Sebuah berita yang menyedihkan buat industri hiburan dan rakyat Malaysia pada petang Jumaat ini apabila dilaporkan Mohd Hakim bin Lokman atau dikenali sebagai Bob Lokman meninggal dunia.

Almarhum sebelum ini dilaporkan sebelum ini sudah lama menghidap penyakit melibatkan jantung di mana beliau alat bantuan jantung, Implantable Automatic Cardioverter Defibrilator (IADC).

إنَّا لِلَّهِ وَإِنَّا إِلَيْهِ رَاجِعُونَMohd Hakim Lokman @ Bob Lokman meninggal dunia hari ini. pic.twitter.com/KkzFiFhkHE

— Mohd Redzuan Abdul Manap (@redzuanNewsMPB) September 23, 2022

Beliau yang merupakan seorang pelawak, pengacara, pelakon dan penulis lirik merupakan seorang yang individu yang memberi sumbangan yang besar dalam industri hiburan negara. Antara lirik lagu hits yang pernah ditulis beliau terdiri daripada Isabella, Taman Rashidah Utama, Rendang Tak Berbuah dan Intanku Kesepian.

Takziah diucapkan buat seluruh keluarga Bob Lokman dan didoakan semoga Allahyarham Bob Lokman ditempatkan di kalangan orang beriman.


Bob Lokman Tidak Lagi Bergelar Artis, Mahu Tahu Apa Dia Buat Sekarang?

Bob Lokman meninggalkan dunia hiburan setelah berhijrah. Untuk menyara kehidupan, sekarang beliau melakukan sesuatu yang berbeza.

Seorang rakannya berkongsi di dalam FB tentang punca pendapatannya sekarang.

Kami mengucapkan tahniah kepada Abang Bob dan semoga dilapangkan rezeki dan diluaskan rahmat dan diberi kehidupan penuh barakah. InsyaAllah.

BOB LOKMAN & ‘WARONG SARAPAN PAGI MENU KELANTAN’NYA

Setelah dimaklumkan bahawa dari segi hukum, dia masih boleh berlakon atau seumpamanya dengan menjaga batas-batas syari’at untuk mencari rezeki, abang Bob Lokman masih mahu meninggalkan dunia itu.

Bimbang, kalau-kalau tidak dapat menjaga hubungannya dengan Allah, abang Bob Lokman, sanggup meninggalkan dunia lakonan dan lain-lain yang bersangkutan; yang menjadi sumber pendapatannya selama ini.

Abang Bob Lokman, kini, gigih mengusahakan Warong Menu Sarapan Pagi Selera Kelantan di Kuang yang mula dibuka seawal 6:30 pagi hinggalah ke jam 11 pagi untuk melayani para pelanggannya. BUKA SETIAP HARI, KECUALI JUMAAT.

Masakannya, tidak usahlah diragui. Kita dijanjikan rasa enak dan kepuasan, apabila menikmati hidangan yang disediakannya itu.

Semua dijemput, memberikan sokongan kepada abang Bob Lokman di dalam usahanya mencari rezqi yang halal bagi menyara anak-anaknya yang sebahagian besar, masih kecil.

Warongnya, di tepi jalan sahaja. Jika dari simpang 3 Sungai Plong (dekat Balai Polis), berada di sebelah kanan selepas beberapa kilometer. Jika dari simpang 4 Kuang, berada sebelah kiri, juga selepas beberapa kilometer. Warong abang Bob menyewa di warong cendol; ‘ILIN CENDOL HOUSE’.

Sebarang pertanyaan, sila hubungi abang Bob sendiri di talian; 0192825555.

Semoga Allah memberkati anda semua…
[Mohon share untuk bantu abang Bob Lokman]


‘Bob Mah Sing’ Rempuh Myvi Berjaya Diberkas Polis

Lewat petang semalam tular beberapa rakaman video sebuah Proton Waja merempuh tiga buah kenderaan untuk melarikan diri dari ditahan polis. Tindakan ganas tersebut telah menyebabkan polis terpaksa melepaskan beberapa das tembakan pada tayar untuk memberhentikan kereta tersebut.

Ketua Polis Daerah Petaling Jaya, Asisten Komisioner Nik Ezanee Mohd Faisal berkata, polis berjaya menahan salah seorang lelaki berusia 35 tahun yang melarikan diri daripada diberkas polis di Bulatan Sierramas petang semalam.

A post shared by VOCKET Car Club (@vocketcarclub)

Lelaki tersebut diberkas di kawasan perumahan Desa Aman, beberapa kilometer dari lokasi kereta Proton Waja ditinggalkan. Hasil pemeriksaan lanjut mendapati suspek mempunyai lapan rekod jenayah lampau berkaitan dadah.

“Pemeriksaan lanjut di dalam kenderaan yang ditinggalkan menemukan heroin ditinggalkan suspek.

“Seorang lagi suspek yang dikenali sebagai Bob Mahsing berusia 40-an kini sedang diburu polis,” katanya dalam satu kenyataan di buat semalam.

Perkembangan terkini, Bob Mahsing yang menjadi buruan polis semalam telah ditahan pada pukul 11.45 malam di sebuah rumah di Shah Alam semalam. Menurut Ketua Polis Daerah Petaling Jaya, Asisten Komisioner Nik Ezanee Mohd Faisal, suspek tidak bekerja dan mempunyai 20 rekod jenayah lampau berkaitan kes jenayah dan dadah.

Tambah Nik Ezanee, permohonan reman akan dilakukan hari ini dan kes disiasat mengikut Seksyen 307, 427, 188 Kanun Keseksaan, Seksyen 12(2) Akta Dadah Berbahaya 1952 dan Seksyen 6(1) Akta Bahan Kakisan dan Letupan, Senjata Berbahaya 195

Semalam heboh di media sosial selepas beberapa rakaman video pihak polis melepaskan tembakan untuk memberhentikan sebuah Proton Waja bertindak ganas untuk melarikan diri.

Dua Penjenayah Lolos Walaupun Tayar Kereta Ditembak Anggota Polis

Hanya Sebab Tidak Pandai Memandu, Belasan Kereta Baru Milik ‘Jutawan Segera’ Rosak


‘BoboiBoy 2’ Pecah Rekod Raih Kutipan RM1.18 Juta Hari Pertama Tayangan

Filem terbaru siri animasi tempatan kegemaran ramai, BoboiBoy 2 sudah pun ditayangkan secara rasmi pada 8 Ogos 2019 dan kutipan pembukaan BoboiBoy 2 ini nampaknya sudah setanding dengan animasi dari luar negara.

Pihak Animonsta Studios mengumumkan bahawa BoboiBoy 2 telah meraih kutipan RM1.18 juta pada hari pertama tayangannya! Kutipan ini menjadikan BoBoiBoy 2 filem animasi tempatan yang mendapat kutipan paling tinggi pada hari pembukaan.

#BoBoiBoyMovie2 meraih RM1.18 juta di hari pertama!✨🇲🇾 . Kutipan pembukaan TERTINGGI BAGI FILEM ANIMASI TEMPATAN! Terima kasih KEPADA SEMUA yang menonton pada hari pertama dan yang membeli tiket awal! Terbaik!👍 – – – #BBBM2 RM1.18 MILLION on the 1ST DAY!✨🇲🇾 . HIGHEST-GROSSING premiere for a local animation film! Thank YOU for supporting us on the first day and purchasing early tickets! So awesome!👍 . [BoBoiBoy Movie 2: In cinemas NOW!] . #BoBoiBoy #AniMy #Monsta10Years #AstroShaw #THANKYOU #GetYourTickets . .

A post shared by  BoBoiBoy (@boboiboy) on Aug 9, 2019 at 1:12am PDT

Pencipta animasi BoBoiBoy, Nizam Razak sangat bersyukur dengan sokongan yang diberikan oleh rakyat Malaysia. Menerusi perkongsian di laman Facebook beliau, Nizam telah berkongsikan review awal daripada peminat setia BoboiBoy 2 dan semua sangat puas hati dan teruja dengan filem kedua ini.

Cuti sekolah ini adalah masa terbaik untuk bawa anak dan keluarga menonton filem BoBoiBoy 2 ini. Kami juga sudah menonton filem ini dan ianya memang terbaik! Ayuh ke pawagam berdekatan anda untuk beri sepenuh sokongan kepada satu lagi karya hebat buatan Malaysia ini.


‘BoboiBoy 2’ Terus Unggul Kutip RM9.9 Juta Dalam Masa 5 Hari

Tidak sampai seminggu ditayangkan, BoBoiBoy Movie 2 terus mendapat sokongan hebat daripada rakyat Malaysia apabila sudah berjaya membuat kutipan RM9.9 juta dalam masa 5 hari sahaja.

Menurut rekod, sudah 763,000 orang menonton filem ini pawagam. Ditambah dengan musim cuti sekolah minggu ini, kutipan BoboiBoy Movie 2 pasti kekal rancak minggu ini.

RM 9.9 Juta! – 5 HARI TAYANGAN!✨ Terima kasih, semua! Saksikan di pawagam sekarang! – – – RM 9.9 Million! – 5 DAYS COLLECTION!✨ With 763,000 movie-goers so far! We are grateful for your tremendous support! Thank you, everyone! Catch it now in cinemas! . #BoBoiBoyMovie2 #BBBM2 #BoBoiBoy #AniMY #Monsta10Years #AstroShaw . .

A post shared by  BoBoiBoy (@boboiboy) on Aug 12, 2019 at 9:30pm PDT

Anda yang akan menonton jangan keluar awal kerana seperti juga filem Marvel Studios, ada babak end credit dimuatkan dalam filem ini. Sudah ramai yang memberi respon positiff untuk filem kedua BoboiBoy ini. Jadi anda jangan lepaskan peluang untuk menonton filem ini di pawagam.

Ramai yang tak puas kalau tengok sekali je!😂 Korang dah tengok #BoBoiBoyMovie2 berapa banyak kali agaknya? – – – Watching only once isn't enough!😂 How many times do you think you're gonna catch #BBBM2 in cinemas? . #BoBoiBoyMovie2 #BoBoiBoy #AniMy #Monsta10Years #AstroShaw #Review . .

A post shared by  BoBoiBoy (@boboiboy) on Aug 11, 2019 at 5:08am PDT


Kenapa BoBoiBoy Menjadi BoBoiBoy Galaxy, 13 Rahsia Didedahkan

Lagu tema bersemangat, animasi lebih cantik dan jalan cerita lebih berdebar – 3 perkara baru anda akan rasai setelah menonton BoBoiBoy Galaxy.

Bulan November menyingkap tirai baru, kerana BoBoiBoy Galaxy diperkenalkan menggantikan siri BoBoiBoy yang sebelumnya.

Pada Jumaat lepas, bertarikh 2 Disember 2016, saya bertemu dengan Animonsta Studios untuk mengenali BoBoiBoy baru ini.

Turut bersama adalah Pengarah Urusan Animonsta Studios Mohd Nizam Abd Razak, Pengarah Eksekutif Mohd Safwan Abd Karim, dan Pengarah Operasi Kee Yong Pin.

BoBoiBoy adalah karya sulung Animonsta Studios yang dimulakan oleh 4 orang founders iaitu Nizam Razak, Safwan Abdul Karim, Anas Abdul Aziz dan Kee Yong Pin.

BoBoiBoy bermula pada tahun 2011, dengan 13 episod pada musim pertama (2011-2012), 13 episod pada musim kedua (2012-2013) dan 26 episod pada musim ketiga (2014-2016).

Pada awal tahun ini, Animonsta Studios melancarkan filem pertama mereka bertajuk BoBoiBoy: The Movie, di mana rata-rata penonton memberi reviu baik terhadap filem Hero Malaysia ini.

BoBoiBoy Galaxy datang secara surprise selepas BoBoiBoy: The Movie. Seluruh feel cerita ini sudah berubah.

Pada mulanya, saya sangkakan BoBoiBoy Galaxy adalah BoBoiBoy yang sudah remaja. Dan saya jangkakan jalan cerita sudah berubah mengikut selera remaja.

Pengarah, Nizam Razak segera menjawab umur BoBoiBoy Galaxy hanya bertambah 1 hingga 2 tahun berbanding BoBoiBoy asal.

Dari segi fizikal BoBoiBoy Galaxy memang kelihatan berbeza, tetapi sebenarnya, hanya sedikit umur bertambah.

Dari segi jalan cerita, cerita ini masih dibuat untuk penonton kanak-kanak 7-12 tahun.

Kembara mereka semakin jauh, tetapi unsur-unsur lawak dalam BoBoiBoy Galaxy masih menebal seperti dulu. Seronoknya!

Komander Cici Ko atau nama comelnya Koko Ci, adalah ketua pasukan Tapops.

Jika sebelum ini, BoBoiBoy hanya duduk di bumi. Alien datang menyerang bumi, BoBoiBoy dan kawan-kawan pertahankan bumi.

Adu Du, Ejo Jo, dan Bora Ra menyerang, BoBoiBoy hanya bertahan.

Kali ini, BoBoiBoy dan kawan-kawan sudah tidak lagi di bumi.

Sebaliknya, mereka menyertai Koko Ci atau Komander Cici Ko mengembara ke alam galaksi.

Koko Ci mengetuai pasukan Tapops, atau nama penuh ‘Tracker and Protector of Power Sphera’, dengan misi mencari dan menyelamat power sphera yang lain.

Barulah mereka tahu, rupa-rupanya, selain Ochobot, terdapat banyak power sphera lain di dalam galaksi.

Power sphera menjadi rebutan alien-alien jahat atas keupayaan mereka yang istimewa seperti mampu memberi kuasa kepada orang lain (Ochobot) atau mampu mencipta kenderaan dengan sekelip mata (Motobot).

Saya bertanya kepada Nizam, Safwan dan Yong Pin, “Terperanjat saya tengok jalan cerita berubah selepas BoBoiBoy The Movie, lalu menjadi BoBoiBoy Galaxy. Sudah lamakah merancang untuk mengubah jalan cerita?”

Nizam berkata, “Rancangan ini sudah 2 tahun, bermula 2014.”

“Saya dan Yong Pin ketika itu di Jepun, sedang berdiri dalam kereta api. Kami baru balik dari Pokemon Center.”

“Saya perasan Pokemon ni banyak betul merchandise. Pokemon itulah, Pokemon inilah.”

“Kenapa BoBoiBoy tak banyak macam tu?” tanyanya sendiri.

“Takkanlah (nak buat) banyak BoBoiBoy. Memanglah BoBoiBoy banyak kuasa.”

“Tetapi why not, Pokemon kumpul monster, BoBoiBoy pula kumpul power sphera.”

Ting! Dari situ timbul idea untuk membuat cerita baru, dan kali ini ianya lebih berkisar tentang Power Sphera.

Idea pengembaraan galaksi ini akhirnya menimbulkan semangat baru buat pasukan Animonsta Studios.

Struktur baru ini menjadikan lebih banyak cerita terhasil. Lebih banyak excitement dapat diwujudkan.

Jika sebelum ini BoBoiBoy pasif menunggu di bumi, sekarang BoBoiBoy dan rakan-rakan dapat mencari pengalaman baru di planet-planet baru serata galaksi.

Mereka akan jumpa lebih ramai orang dan alien. Lebih banyak power sphera.

Ada yang baik, ada yang jahat, ada yang neutral.

Pendek kata, BoBoiBoy Galaxy ini sentiasa di tempat baru, lalui pengalaman baru, dan berjumpa ‘orang’ baru. Universe BoBoiBoy lebih besar.

Animonsta Studios belajar banyak daripada IP (intellectual properties) Jepun yang berjaya seperti Doraemon, Pokemon dan Naruto. Ada antara IP ini berjaya mencecah sehingga 700-800 episod. Pendek kata, struktur cerita yang expandable (boleh dikembangkan) boleh pergi jauh.

Animonsta Studios merancang untuk BoBoiBoy Galaxy bertahan sehingga sekurang-kurangnya 300 episod, dengan filem baru dikeluarkan setiap 2 tahun.

Sudah tentu, Animonsta Studios merancang agar BoBoiBoy menjadi satu jenama besar, meniti di bibir kanak-kanak seluruh dunia.

Saya bertanya lagi, “Saya perasan BoBoiBoy Galaxy punya lebih banyak tenaga?”

Pengarah Operasi, Yong Pin segera menjawab, “Yes, our goal is to make the first of that (character) in the world. Tak ada berani buat begitu.”

Karakter BoBoiBoy Galaxy yang berani tetapi lucu sememangnya unik.

Yong Pin sedar kanak-kanak terutamanya kanak-kanak lelaki sukakan action (aksi). Jadi amat perlu untuk mengetahui apa definisi ganas dan action.

“BoBoiBoy seimbangkan kedua-dua ini. Kalau perasan, BoBoiBoy tidak pernah tumbuk secara terus, kebanyakan hanya gunakan kuasa.”

“Setakat ini tiada kes budak-budak pukul adik kerana ikut (BoBoiBoy). Kebanyakannya hanya beraksi dengan kaki dan tangan di udara.”

“Bukan mudah nak yakinkan ibu bapa, tetapi bila mereka sudah menonton di pawagam, barulah mereka tahu BoBoiBoy ini ada value.”

“Kami paparkan nilai-nilai ini dengan gaya natural, lembut tetapi berkesan. Orang dapat merasanya tanpa perlu kami memberitahu.

Ketiga-tiga pengarah Animonsta Studios ini bersetuju mengatakan animasi Malaysia penuh dengan nilai-nilai yang baik.

Perkara ini mengingatkan saya kepada animasi Korea Selatan yang mempunyai nilai-nilai lebih baik berbanding sesetengah animasi barat atau Jepun. Dan ya, Malaysian can do it too!

Tanpa sedar, rupa-rupanya BoBoiBoy sudah bertapak di 47 buah negara.

BoBoiBoy Galaxy sudah dipersembahkan kepada beberapa penyiar televisyen luar negara, dan nampaknya, mereka sangat berminat.

BoBoiBoy Galaxy dengan animasi berkualiti tinggi, cerita kompak, dan fizikal yang tinggi lebih menarik perhatian badan penyiar.

Ketika siri terdahulu, badan penyiar barat tidak dapat menerima fizikal BoBoiBoy yang kecil. Bagi mereka, fizikal BoBoiBoy yang dahulu tidak menggambarkan kanak-kanak berusia 10 tahun, tetapi lebih menyerupai kanak-kanak berusia 6 atau 7 tahun.

Ini adalah di antara faktor mengapa fizikal BoBoiBoy Galaxy dijadikan lebih besar dan tinggi.

Lagipun kali ini, mereka pergi mengembara galaksi, fizikal yang lebih besar adalah lebih sesuai dengan pengembaraan mereka.

BoBoiBoy: The Movie, akan disiarkan di pawagam-pawagam Korea Selatan tahun depan. Dijangkakan 100 buah pawagam terlibat. Agaknya bagaimana BoBoiBoy bercakap dalam Bahasa Korea?

Di China pula, siri BoBoiBoy akan masuk ke siaran LeTV, saluran televisyen online mereka. Siri BoBoiBoy juga sudah mula memasuki India.

Dari sini, BoBoiBoy jelas sesuai untuk pasaran Asia. Pada masa yang sama, BoBoiBoy juga mempunyai potensi untuk dijual di Kazakhstan dan Rusia.

Nizam berharap melalui BoBoiBoy Galaxy mereka dapat melebarkan sayap ke dunia barat.

Dan, amat logik bagi mereka yang sudah menyiarkan BoBoiBoy akan meneruskan siaran dengan BoBoiBoy Galaxy.

Walaupun pernah merancang agar BoBoiBoy sampai ke luar, tiada siapa antara ketiga-tiga pengarah di hadapan saya ini menyangka BoBoiBoy akan sampai sejauh ini.

“BoBoiBoy selama ini sinonim dengan Malaysia. Sebut BoBoiBoy, Malaysia. Tidak ramai yang tahu BoBoiBoy sudah pergi lebih jauh. BoBoiBoy mewakili budaya, imej kita. Budaya Malaysia yang futuristik. Malaysia pun ada superhero juga. Malaysia pun alien nak takluk juga, bukan setakat Jepun. BoBoiBoy mewakili imej Malaysia yang progresif, maju dan bermoral,” ujar Nizam.

Pengarah Eksekutif, Safwan menambah, “Lebih-lebih lagi, sekarang kanak-kanak (luar) mula belajar bahasa kita. Sebab nak tonton Youtube kita.”

“..terutamanya dari Filipina dan Vietnam,” sambung Yong Pin pula.

“Pada asalnya mereka kenal BoBoiBoy di Disney channel. Tetapi disebabkan holdback period selama 6 bulan, lambat ditayangkan di negara mereka, jadi diorang tonton Youtube Monsta yang up-to-date,” kata Safwan lagi.

“Macam kanak-kanak Malaysia tonton anime Jepunlah,” jawab Safwan, sambil disambut gelak tawa kami bertiga yang lain.

Mungkin kesemua dalam bilik mesyuarat ini pernah lakukannya dahulu. Haha.

“Kualiti animasi BoBoiBoy Galaxy nampaknya semakin baik. Apakah perkara berbeza yang Animonsta lakukan?”

“Tim sudah melalui 52 episod siri dan satu filem. Secara automatik, pengalaman dan skill meningkat,” ujar Nizam.

“Saya pernah katakan, jangan buat kualiti yang terlalu tinggi, supaya apabila filem baru keluar, tidaklah terlalu tinggi kualiti yang kita kena capai,” ujar Nizam lagi.

“Tetapi naturally, tim sudah buat dengan lebih bagus,” Nizam berkata.

Kualiti animasi BoBoiBoy terevolusi tanpa sedar.

Teknologi yang mereka gunakan, sama sahaja seperti sebelum ini. Animonsta Studios menggunakan aplikasi standard seperti Maya 3D dan Adobe After Effect. Yang membezakan adalah mereka yang menghadap skrin komputer itu setiap hari.

“Selepas filem BoBoiBoy: The Movie, skill pasukan naik mendadak,” Nizam berkata penuh yakin.

Bukan sekadar kemahiran meningkat, semangat pasukan juga melambung tinggi setelah tayangan BoBoiBoy: The Movie.

Sebelum ini, memang ramai memuji siri BoBoiBoy, ada yang menghantar surat dan menulis komen di Youtube Monsta.

Tetapi efeknya sangat berbeza apabila melihat 1.6 juta orang secara fizikal hadir menonton filem ini di pawagam. Ahli-ahli pasukan Monsta yang menyertai production tour di pawagam pasti berkata, “Fuh, betullah BoBoiBoy ini popular.”

Amat rare melihat filem, di mana, di akhir tayangan penonton beramai-ramai bertepuk tangan gembira. Sebagai pendukung filem lokal ini pasti touching dan bersemangat apabila hasil kerja mereka dihargai.

Ketika filem BoBoiBoy: The Movie, Animonsta Studios sudah pun bekerja sama dengan Bunkface untuk lagu tema ‘Masih Di Sini’.

Satu, adalah sebagai sambutan kumpulan Bunkface yang ke-10 tahun. Kedua, adalah sebagai sambutan BoBoiBoy yang ke-7.

‘Masih di sini’, menggambarkan walaupun telah wujud selama 10 dan 7 tahun, kedua-duanya masih ada dan still going strong.

Pada mulanya, lagu ‘Masih Di Sini’ dipilih untuk digunakan dalam BoBoiBoy Galaxy.

Tetapi akhirnya, Animonsta Studios memilih untuk membuat lagu baru bersama Bunkface.

Bunkface menghadapi tugas sukar, kerana misi mereka adalah untuk mencipta satu jingle yang dapat menggantikan jingle asal siri BoBoiBoy.

“BoBoiBoy Galaxy!” jingle dan irama baru oleh Bunkface yang sangat catchy . Sehinggakan hanya satu episod BoBoiBoy Galaxy diperlukan untuk menggantikan irama asal yang telah masuk ke kotak fikiran kanak-kanak selama 6 tahun.

Ternyata, Bunkface pada kelas mereka tersendiri dalam mencipta lagu-lagu yang mudah diingati.

Apabila ditanya apakah cabaran terbesar dalam menghasilkan BoBoiBoy Galaxy, jawapannya adalah, “Storyline.”

Dalam 30 minit, lebih banyak adventur berlaku. Jika sebelum ini BoBoiBoy akan bersambung-sambung, dalam BoBoiBoy Galaxy, setiap misi akan dihabiskan dalam 30 minit.

Ianya adalah lebih sukar ditulis kerana lebih banyak perkara berlaku dalam tempoh lebih singkat.

Teknikal juga memberi cabaran kerana aset baru harus dicipta untuk setiap 3 hingga 4 episod.

Sekiranya dahulu background hanyalah di sekitar rumah, sekolah atau Tok Aba Kopitiam.

Sekarang, setiap 3-4 episod memerlukan planet baru, aset baru, kampung baru, dan karakter-karakter baru.

Terdapat 5 hingga 6 buah planet baru diperkenalkan. Ini belum dicampur lagi dengan stesyen angkasa, asteroid dan kapal angkasa yang akan ditemui oleh BoBoiBoy di tengah-tengah perjalanan.

Terdapat 15 power sphera baru yang harus diselamatkan.

Dan watak-watak baru, termasuk karakter orang kampung, raksaksa dan orang jahat mencecah sehingga 70 orang.

Untuk BoBoiBoy Galaxy, pasukan Animonsta Studios perlukan 3 hingga 4 minggu untuk menyiapkan 1 setengah hingga 2 episod.

Hasil usaha yang diperlukan adalah dua kali ganda daripada siri sebelumnya, malah lebih susah daripada persiapan membuat filem.

Satu lagi persoalan terbesar saya, “Adu Du ada lagi?”

Nizam menjawab, “Ada. Dia mula ada dalam bermula episod kedua. Tetapi dia tidak menyebabkan masalah sekerap siri asal.”

“Dari semasa ke semasa, Adu Du akan menjadi sidekick kepada kumpulan BoBoiBoy.”

BoBoiBoy Galaxy diilhamkan daripada konten gaya Jepun. Pada masa yang sama, pendiri-pendiri BoBoiBoy juga terinspirasi dengan bisnes gaya Jepun.

Kebiasaaan di Jepun, komik atau manga dibuat dahulu. Kemudian, barulah diadaptasi menjadi sebuah anime.

Di Malaysia, caranya terbalik. Animasi keluar dahulu, dan akan di-screenshot menjadi sebuah komik.

Pada kali ini, Animonsta ingin kembali ke gaya Jepun yang asal.

Oleh kerana skrip sudah siap, Animonsta memperkenalkan komik kepada peminat-peminatnya. Apabila proses animasi dan render siap kelak, bolehlah pula menontonnya di televisyen.

PTS dengan kerjasama Animonsta juga menerbitkan nomics, iaitu spin-off novel komik Detektif Yaya, khas buat kanak-kanak perempuan.

Jepun adalah bukti animasi dan komik mampu menjadi pencetus jati diri yang tinggi.

Anak-anak Jepun kini berani mencipta robot sendiri atas pengaruh bahan bacaan seperti Doraemon.

Anak-anak Korea Selatan juga sudah mula mempunyai hero inovasi melalui watak Eddy the Fox dalam animasi Pororo.

Nizam dan pasukannya berbangga kerana dapat mencipta hero kita, hero lokal kita sendiri.

Sebagai orang dewasa, kita nampak ini sebagai perkara kecil. Tetapi untuk anak-anak melihat seorang hero bercakap dalam bahasa mereka sendiri dan melakukan perkara-perkara yang sinonim dengan kehidupan hariannya, ini adalah satu perkara besar.

“We create our own hero for the next generation,” kata Nizam.

“BoBoiBoy sekarang, spark confidence. Mungkin dalam projek lain, akan spark innovation.”

Imaginasi, bermula hanya daripada satu percikan. Dengan usaha yang berterusan, percikan ini akan terus membesar dan membesar sehingga menjadi bebola api. Akhirnya marak menyala menjulang tinggi tanpa henti.

Barangan BoBoiBoy Galaxy sudah pun mula dijual untuk keperluan back to school.

Selepas BoBoiBoy: The Movie, merchandising atau jualan barangan jenama BoBoiBoy menunjukkan peningkatan.

Ada peruncit di pusat membeli belah ternama yang sebelum ini tidak pernah mengambil barangan jenama tempatan, mula menghubungi Animonsta Studios disebabkan barangannya terbukti boleh dijual.

Satu perkara yang patut rakyat Malaysia berasa bangga adalah pembuat permainan terkenal Jepun, Takara Tomy berminat untuk menghasilkan permainan BoBoiBoy Galaxy.

Ini adalah pertama kali jenama Malaysia mempunyai pemegang lesen dari Jepun.

Takara Tomy akan menghasilkan permainan kenderaan yang akan dinaiki oleh BoBoiBoy dan rakan-rakan.

Pengumpul permainan sudah pasti mengetahui kualiti dan detailing Tomica yang tip-top.

Vocket amat bertuah kerana menjadi yang pertama mendedahkan rahsia eksklusif ini!

Tarikh jualan masih belum diumumkan, dan sekarang permainan ini masih di peringkat rekaan 3D.

Sebagai penutup, saya akhiri sesi temu bual dengan satu soalan santai.

“Kalaulah BoBoiBoy Galaxy ini sejenis kuih, kuih apakah dia? Dan kenapa?”

Pengarah, Nizam Razak berfikir sejenak lalu menjawab, “Donut. Sebab donut boleh letak macam-macam topping. Donut pun boleh pergi ke peringkat antarabangsa.”

“Macam BoBoiBoy. Dia ada kuasa 3. Dalam movie ada kuasa 7. Dan ada banyak rancangan lain lagi untuk BoBoiBoy pada masa hadapan.”

BoBoiBoy Galaxy boleh ditonton di TV3, pada setiap hari Jumaat jam 5 petang.

BACA: Reviu BoBoiBoy The Movie Daripada Seorang ‘Bukan Peminat’ Filem Melayu


BoboiBoy The Movie 2 Cipta Sejarah Tercalon Finalis Anugerah Filem Animasi New York

Tidak dapat dinafikan bahawa filem animasi di negara kita sudah bertaraf antarabangsa. Bukan hanya memiliki jalan cerita yang menarik tetapi tampil dengan sinematografi yang cantik dan ‘smooth’.

Untuk pengetahuan anda, BoboiBoy The Movie 2 yang ditayangkan pada tahun lepas telah mencipta fenomena apabila berjaya meraih kutipan RM9.9 juta dalam masa 5 hari sahaja.

Terbaharu, Nizam Razak telah berkongsi satu kejayaan yang boleh dibanggakan oleh rakyat Malaysia. Filem BoboiBoy The Movie 2 telah berjaya menjadi finalis di Anugerah Filem Animasi New York.

Difahamkan, filem BoboiBoy The Movie 2 tercalon dan menjadi finalis untuk filem animasi 3D terbaik. Tahniah diucapkan kepada Nizam Razak, Monsta dan team BoboiBoy The Movie 2.

Diharap kejayaan akan menjadi milik BoboiBoy The Movie 2. Sekali lagi, kami ucapkan tahniah!

Sementara itu, jika anda belum menonton filem ini, anda boleh baca review ia pada pautan di bawah dan tonton di Netflix.

Mengapa ‘BoboiBoy Movie 2’ Adalah Sebuah Karya Yang Sempurna Bagi Saya

‘BoboiBoy 2’ Terus Unggul Kutip RM9.9 Juta Dalam Masa 5 Hari

Selepas Filem, Komik BoBoiBoy Galaxy Musim 2 Pula Bakal Tembusi Asia Tenggara


BoBoiBoy The Movie Kutip RM500,000 Hari Pertama Tayangan

Filem siri kartun kegemaran semua BoBoiBoy mencipta rekod dalam Malaysia Book Of Records apabila filem itu mencatat kutipan jualan tiket lebih RM500,000 untuk hari pertama ia ditayangkan.

Tayangan pertama BoBoiBoy The Movie di 100 panggung wayang seluruh Malaysia menarik penonton sekurang-kurangnya 30,000 orang. Kutipan filem ini dijangka meningkat hujung minggu ini dan ada tayangan yang sudah penuh.

Filem terbitan Animonsta Studios ini akan ditayangkan di Indonesia bulan hadapan. Jadi semua pasti kenal BoboiBoy ini kan? Semoga BoboiBoy dapat mencipta nama seperti apa yang dilakukan oleh Upin Ipin di Indonesia. Siri TV kartun ini pula sedang disiarkan di seluruh asia tenggara melalui Disney Channel dan siri ini turut dibeli haknya untuk tayangan di Timur Tengah dan Afrika Utara. Siapa kata kartun kita tak power? Bak kata BoBoiBoy, “Terbaik!”


BoBoiBoy The Movie Ditayangkan Di Korea Selatan Mulai Hari Ini Di 100 Pawagam

Animonsta Studios Sdn. Bhd. atau Monsta dengan bangganya mengumumkan filem animasi BoBoiBoy The Movie kini ditayangkan di lebih 100 buah pawagam di seluruh Korea Selatan bermula 1 Mac 2017.

Filem pertama dari Malaysia yang berjaya menembusi pasaran negara itu, juga akan dialih bahasa kepada Bahasa Korea.

Kesemua pawagam utama seperti Lotte, CGV dan Megabox akan menayangkan filem ini ke seluruh negara berkenaan.

Kita biasanya mendengar filem atau drama Korea dibawa masuk ke Malaysia, namun amatlah jarang sekali ataupun tidak pernah lagi didengari filem Malaysia berjaya masuk ke pasaran Korea Selatan. Oleh itu, ini adalah sesuatu yang boleh dibanggakan oleh industri perfileman tempatan khususnya dalam sektor animasi negara.

Sudah pasti ramai rakyat Malaysia akan berasa teruja dan tidak sabar untuk menyaksikan filem mini yang dihasilkan 100% di Malaysia untuk ditayangkan di Korea.

Korea menjadi negara ke-5 menayangkan filem BoBoiBoy The Movie selepas Malaysia, Brunei, Singapura dan Indonesia. Kutipan kasar untuk 4 negara ini telah mencecah lebih RM19 juta.

Menurut Monsta, mereka amat yakin koleksi tiket di Korea nanti mampu menjadikan filem BoBoiBoy The Movie selaku filem paling laris dalam sejarah perfileman tempatan.

Ianya juga bakal membantu penggiat seni dan karyawan dari Malaysia juga Asia Tenggara untuk menembusi pasaran di sana untuk meluaskan lagi pasaran filem tempatan.

Untuk maklumat terkini, anda boleh melawat laman Facebook Boxoo. Boxoo Entertainment adalah pengedar filem mini di Korea Selatan.

Pembelian tiket terkini juga dapat dilihat menerusi laman web pawagam di sana: Lotte, CGV, Megabox

Satu lagi perkara untuk dibanggakan, ada beberapa waktu tayangan sudah habis dijual!

Berita terakhir, Papa Zola dalam Bahasa Korea adalah Oppapa Zola.

Selamat berjaya kepada BoBoiBoy dan tim Monsta.

BACA: Kenapa BoBoiBoy Menjadi BoBoiBoy Galaxy, 13 Rahsia Didedahkan


17 Perkara Kenapa Orang Kidal Lebih Power Dari Orang Tangan Kanan

Macam yang kita semua tahu, golongan-golongan terpilih ini iaitu tangan kidal selalu dikerumuni dengan persoalan. Boleh kata 80% dari soalan-soalan tersebut adalah soalan makan guna tangan kiri ke kanan atau berkaitan tandas. Which is, annoying. haha.

Pernah tidak anda semua terfikir kenapa orang kidal lagi pandai dari tangan kanan, lebih tinggi dari tangan kanan, lebih kaya dari tangan kanan dan lebih hensem / comel dari tangan kanan. Wow

So memandangkan aku ni seorang lelaki yang baik, pemurah, setia, kacak dan tangan kidal, maka hari ni aku akan ceritakan kepada korang beberapa fakta yang bakal membuatkan orang tangan kanan benci golongan atasan seperti kami. Gelak evil. kah kah kah

1. Menurut statistik, dari sebuah populasi, 15% daripadanya adalah kidal. Lelaki biasanya dua kali lebih cenderung menjadi kidal berbanding wanita.

2. Orang kidal memiliki kemungkinan lebih besar untuk mejadi genius. 20% dari jumlah anggota organisasi MENSA, sebuah organisasi untuk manusia dengan IQ tertinggi di dunia, dilaporkan kidal.

3. Jika anda seorang lelaki, kidal, dan masih belajar, maka diperkirakan anda akan 15% lebih kaya daripada lelaki yang tidak kidal. Sekiranya sudah tamat kuliah, lelaki kidal akan 20% lebih kaya!

4. Walaupun begitu orang kidal memiliki kecenderungan lebih tinggi untuk ketagih rokok. Sebagai lelaki, fakta ini tidak releven. HAHA*

5. Jika kedua orang tua kidal, maka ada kemungkinan 50% keturunan mereka juga akan kidal. Sebaliknya, jika kedua orang tua tidak kidal, kemungkinan untuk anda menjadi golongan atasan seperti kami adalah 2% sahaja.

6. Pakar psikologi dari Universiti Queen di Belfast menyatakan bahawa kucing betina cenderung tidak kidal, sementara kucing jantan cenderung kidal. Kucing pun ada kidal, korang ada?

7. Orang kidal katanya lebih suka membaca buku berjilid dibandingkan dengan mereka yang bukan kidal. Sebab itu kami pandai.

8. Orang kidal dapat merespon stimulasi (rangsangan) dengan lebih baik sehingga kebanyakan orang kidal juara dalam bermain game.

9. Semakin berusia seorang wanita mengandung dan melahirkan, semakin besar kemungkinan anaknya lahir kidal.

10. 4 dari 5 designer komputer Mac dilaporkan kidal. Take this!

11. Menurut sebuah kajian, orang kidal hidupnya 9 tahun lebih pendek dibandingkan dengan mereka yang bukan kidal.

12. Orang kidal lebih cenderung menjadi ahli sukan, memiliki kesedaran yang lebih istimewa dan berfikir lebih pantas.

13. Menurut sebuah kajian yang dilakukan oleh Dr Alan Searleman dari St Lawrence University di New York, menunjukkan bahawa orang kidal mampu mendukung sisi kiri tubuhnya untuk semua kegiatan fisikal. Orang kidal juga dua kali lebih berjaya dalam penyelesaian masalah dan memiliki IQ lebih tinggi dari orang yang aktif dengan tangan kanan.

14. Orang dengan tangan kidal relatif lebih cerdas daripada bukan kidal (Guardian UK)

15. Orang Kidal lebih mudah mengawal emosi dibandingkan dengan bukan kidal (National Geographic)

16. Jumlah orang Kidal meningkat pesat setelah tahun 1910 (BBC)

17. Orang Kidal sehingga kini berjumlah sekitar 10% dari seluruh populasi dunia (National Geographic)

Well girls, bila nak cari pasangan hidup dan dibuat kahwin carilah seperti golongan kami. Dan kalau boleh, carilah yang berumur 20 – 30 sebab mereka lebih sweet dan manja.

Apa pun, terima kasih sebab sudi baca artikel ini. Double terima kasih kat sesiapa yang baca sambil ketawa, apa nak marah-marah kan.

Kalau ada salah di artikel ni, sila betulkan.


Bodo Chronus, Kereta Elektrik Dari China Dengan Kelajuan Maksima 65 km/j

Jika pada awal bulan lalu kecoh dengan kereta elektrik Mini EV X2 yang hadir dengan harga mampu milik, kini muncul sebuah lagi kereta elektrik bersaiz kompak daripada China iaitu Bodo Chronus.

Tidak seperti Mini EV X2 yang tidak mencapai standard untuk ditawarkan di negara luar daripada China, model Bodo Chronus ini hadir dengan saiz kereta sebenar menerusi segmen-A hatchback serta sudah mula ditawarkan di pasaran luar termasuk Eropah.

Hadir dengan saiz yang lebih kecil daripada Perodua Axia, Bodo Chronus mempunyai berat yang lebih ringan berbanding Perodua Axia iaitu sekitar 769kg atau dalam erti kata lain 81kg lebih ringan berbanding Axia.

Dari segi kuasa enjin, jelas prestasi kereta elektrik Bodo Chronus sangat lemah berbanding model-model lain. Model ini sekadar mempunyai 10 kuasa kuda melalui penggunaan motor elektrik berkuasa 7.5 kW. Berdasarkan enjin yang dikuasakan oleh Bodo Chonus, tidak hairanlah model ini sekadar berjaya mencapai kelajuan maksima 65 km/j sahaja.

Melalui penggunaan bateri Lithium Lipo4 10.8 kW/j 12V, Bodo Chronus mampu bergerak sekitar 120 hingga 150 kilometer untuk satu pengecasan penuh. Difahamkan satu pengecasan penuh model ini perlu mengambil masa sekitar 8 hingga 10 jam.

Tidak hanya menawarkan memfokuskan kepada penggunaan motor elektrik semata-mata, Bodo Chronus turut dilengkapi dengan sistem penghawa dingin, tempat duduk dengan fabrik kulit beserta kamera undur.

Mengulas dari segi harga, model ini sudah mulai ditawarkan di laman Alibaba dengan harga $8,000 (RM34,813.60) untuk tempahan 2 hingga 8 unit manakala tempahan 9 unit ke atas hadir dengan harga $7,000 (RM30,461.90).

Di Eropah, model ini mula ditawarkan dengan harga €12,900 (~RM60,749.08) buat pembeli yang memilih skim skrap kereta lama. Harga yang boleh dikatakan agak tinggi untuk sebuah jenama Bodo yang tidak dikenali ramai.

Kami kongsikan Mini EV X2 berharga RM13,800 yang tular pada awal bulan lalu berikutan harganya yang mampu milik.

Mini EV X2, Kereta Elektrik Kompak Berharga Hanya RM13,800 Buat Netizen Teruja

Gara-Gara Langgar Viva Hingga Remuk, Pemilik Lamborghini Belikan Mangsa Myvi Sebagai Ganti